Janjić: Zrenjanin dobro mesto za život | TV KANAL 9 NOVI SAD\nNaslovna EMISIJE Janjić: Zrenjanin dobro mesto za život\nJanjić: Zrenjanin dobro mesto za život\nVIDEO K9: Izgradnja industrijskih zona i promocija Zrenjanina kao mesta pogodnog za investiranje dali su dobre rezultate koji su vidljivi Zrenjanincima, rekao je gradonačelnik tog grada Čedomir Janjić u emisiji Otvoreni ekran.\nZrenjanin je centar Srednjeg Banata i, pored Pančeva, najveći grad u tom delu Vojvodine, u kojem živi oko 123.000 stanovnika, od kojih 83.000 u samom Zrenjaninu, a ostali u nekim od 22 naseljena mesta, precizirao je Čedomir Janjić.\nSankcije, ratni i poratni period, međutim, učinili su da nekad veliki industrijski centar izgubi dobar deo tržišta\n“Međutim, negde 2005, 2006. godine odlučili smo da pravimo pre svega nove industrijske zone, pokušavamo da promovišemo Zrenjanin kao dobro mesto za investiranje i mogu da kažem da u nekoliko poslednjihj godina ne ide nam loše što se toga tiče”, rekao je Janjić.\nU poslednje tri godine, prema Janjićevim rečima, u Zrenjaninu je otvoreno više od 5.000 novih radnih mesta, što je za ovaj grad veliki broj.\n“Ako pogledamo da je 2012. godine bilo preko 12.000 nezaposlenih, sad imamo ispod 4.000, mislim da je to veliki napredak. Zrenjaninci su vredni ljudi, vole svoj grad i velike su lokal-patriote i trudimo se da grad ulepšavamo svakim danom, ali naravno trudimo se i da bude stvarno dobro mesto za život i mislim da ima pomaka”, naveo je Janjić.\nJedna od bolnih tačaka u Zrenjaninu bio je problem pitka vode iz vodovoda, koji je ove godine, prema Janjićevim rečima, skoro rešen zavšetkom izgradnje prečistača i fabrike vode.\nPrethodni tekstPaketići deci od penzionera\nSledeći tekstJKP Novosadska toplana: Od ponedeljka očitavanje vodomera za decembar


Ambasador SAD u UN: Amerika će slati Kijevu oružje za odbranu a ne za udare na Rusiju - 31.05.2022, Sputnik Srbija\nAmbasador SAD u UN: Amerika će slati Kijevu oružje za odbranu a ne za udare na Rusiju\nAmerika će isporučivati oružje Ukrajini za odbranu na svojoj teritoriji, a ne za udare na Rusiju, rekla je ambasador SAD u UN Linda Tomas-Grinfild. 31.05.2022, Sputnik Srbija\nUpitana šta misli o predlogu za rešavanje ukrajinske krize koji je, prema navodima italijanske „Republike“, šef italijanske diplomatije Luiđi di Majo predao UN i G7, ona je odgovorila da Vašington podržava sve napore sa bilo koje strane u cilju mirnog rešenja u interesu ukrajinskog naroda i koje bi ukrajinski narod prihvatio.Dodala je da zna za taj predlog,a li da ga nije videla.\nkriza u ukrajini, svet, vojska i naoružanje, amerika, savet bezbednosti un, ukrajina\nAmerika će isporučivati oružje Ukrajini za odbranu na svojoj teritoriji, a ne za udare na Rusiju, rekla je ambasador SAD u UN Linda Tomas-Grinfild.\n„Od prvog dana smo jasno stavljali do znanja da ćemo snabdevati Ukrajinu naoružanjem za odbranu od ruske agresije, za zaštitu unutar granica. Ne isporučujemo oružje koje Ukrajincima omogućava da napadaju Rusiju sa svoje teritorije. Predsednik Džozef Bajden je jasno rekao da nemamo nameru da bude učesnik u tom ratu ali ćemo podržavati napore Ukrajine u cilju zaštite suvereniteta i teritorijalne celovitosti“, rekla je Tomas-Grinfild novinarima na kraju jednomesečnog predsedavanja Amerike Savetom bezbednosti UN.\nUpitana šta misli o predlogu za rešavanje ukrajinske krize koji je, prema navodima italijanske „Republike“, šef italijanske diplomatije Luiđi di Majo predao UN i G7, ona je odgovorila da Vašington podržava sve napore sa bilo koje strane u cilju mirnog rešenja u interesu ukrajinskog naroda i koje bi ukrajinski narod prihvatio.\nDodala je da zna za taj predlog,a li da ga nije videla.


::Inđija: Prijava štete izazvane nevremenom\nOpština Inđija poziva građane da u narednim danima dođu u zgradu opštine kako bi prijavili štetu koja je pričinjena njihovim objektima prilikom subotnjeg nevremena.\nPostavio dana 24. 06. 2013. rtv mega\n::Četrdeset novih stanova za izbegla lica u Mitrovici\nDanas su Komesarijat za izbeglice i grad Sremska Mitrovica u Gradskoj kući sklopili memorandum o saradnji na realizaciji regionalnog stambenog programa za izbegla lica.\n::Besplatan tehnički pregled automobila\nAuto-moto savez Srbije (AMSS), u saradnji sa Upravom saobraćajne policije MUP Srbije i Asocijacijom tehničkih pregleda, pred nastupajuću letnju sezonu organizuje tradicionalnu akciju “Ispravno vozilo-bezbedno vozilo”.\n::Savska voda čista za kupanje\nJavno komunalno preduzeće “Komunalije“ Sremska Mitrovica obavestava građane o rezultatima analize savske vode, koju je izvršio Zavod za javno zdravlje Sremska Mitrovica.\n::Stara Pazova: Nova vozila za DZ\nDom zdravlja Stara Pazova je dobio dva nova vozila– kombi za prevoz pacijenata za dijalizu i fijat pandu za palijativno zbrinjavanje. Kombi je donacija Opštine Stara Pazova a putničko vozilo fijat je donacija Evropske unije. Uručenju novih doniranih vozila prisustvovao je predsednik Opštine Stara Pazova Đorđe Radinović sa saradnicima kao i predstavnici Ministarstva zdravlja.


Lavrov veruje da Tramp neće ponoviti Obamine greške\nBeta\t 1. decembra 2016. 13:35\nŠef ruske diplomatije Sergej Lavrov izjavio je danas da Rusija u odnosima sa SAD želi “novi početak” s novoizabranim predsednikom Donaldom Trampom.\n“Verujemo da nova američka administracija neće ponoviti greške odlazećeg predsednika Baraka Obame, koji je svesno uništio odnose Moskve i Vašingtona”, rekao je Lavrov u intervjuu za italijanski dnevni list “Korijere dela sera” (Corriere della Sera).\nOn je dodao da je Rusija pozitivno reagovala na Trampovu volju da saradjuje sa Moskvom koju je iskazivao tokom izborne kampanje i da je spremna za “iskren i pragmatičan dijalog” sa SAD o svim bilateralnim i globalnim pitanjima.\nGovoreći o vojnim manevrima Rusije na granici sa baltičkim državama i Poljskom, članicama NATO-a, Lavrov je rekao da je to odgovor na “vojno-politički pritisak” koji Zapad vrši na Moskvu i “odgovarajuća mera odbrane nacionalne bezbednosti Rusije”.\nLavrov će sutra u Rimu, zajedno sa američkim državnim sekretarom Džonom Kerijem, učestvovati na forumu o bezbednosti, demokratiji i migracijama u mediteranskim zemljama.\nPredvidjeno je da se Lavrov i Keri sastanu na marginama foruma, ali to nije zvanično potvrdjeno.


O NAMA - Unipol Trading Limited Co. prvi međunarodni konzorcijum\nSa izuzetnim poštovanjem i zadovoljstvom pružamo Vam generalne informacije o Unipol Trading Limited Co. Koja je domicilna Kiparska kompanija, osnovana 1991. godine prošlog veka u Nikoziji, sa Kipra.\nPrvi međunarodni konzorcijum Unipol, kompanija\niz Srbije, Bosne i Hercegovine, Hrvatske, Makedonije, Crne Gore,\nMađarske i sa Kipra, u oblasti građevinarstva i opreme u građevinarstvu.\nUnipol u svom poslovanju ima Prvi međunarodni konzorcijum Unipol, kompanija iz Srbije, Bosne i Hercegovine, Hrvatske, Makedonije, Crne Gore, Mađarske i sa Kipra u oblasti građevinarstva i opreme u građevinarstvu.\nZahvaljujući sastavu Prvog međunarodnog konzorcijuma Unipol i broju kompetentnih kompanija članica, njihovom iskustvu i kapacitetima, možemo da pokrijemo ceo proces planiranja, projektovanja i izgradnje svih kompleksa u građevinarstvu, po najvišim evropskim i svetskim standardima.\nOsim tehničko-profesionalnih usluga naših urbanista, arhitekata, inženjera, projektanata, graditelja, kvalifikovane radne snage i nadzornih organa, spremni smo da u ranoj fazi konkurišemo za sve projekte koji se izvode u zemlji i inostranstvu.\nUnipol ima pun kapacitet svojih kompetentnih članica da projektuju i izvode najsloženije poslove u visokogradnji, niskogradnji, hidrogradnji i ostalim poslovima u građevinarstvu.\nPrvi međunarodni konzorcijum Unipol, u svom radu primenjuju princip OBJEDINJENOG INTEGRA-LNOG RAZVOJA PROJEKATA I IZGRADNJE, gde se aktivnosti planiranja, projektovanja, izgradnje i opremanja objekata svih vrsta, veličina i složenosti obavljaju u neprekinutom nizu uz maksimalnu koordinaciju specijalizovanih članica konzorcijuma, poštovanje i punu saradnju sa investitorima iz državnog, javnog i privatnog sektora.\nKompanije članice Prvog međunarodnog konzorcijuma UNIPOL stekle su veliko iskustvo, visok rejting i bonitet na tržištima Afrike, Bliskog i Srednjeg Istoka, Rusije i ostalih zemalja nekadašnjeg SSSR-a, zemalja EU i ostalih evropskih država, sa posebnim naglaskom na region jugoistočne Evrope i ex-Jugoslavije.\nPrvi međunarodni konzorcijum Unipol, tj. njegove članice pokrivaju sve oblasti građevinarstva i imaju pun kapacitet iz svojih delatnosti kao i pružanje performance bonda i bonitet za izdavanja validnih bankarskih garancija i kontra garancija investitoru.


U FBiH proglašen prestanak stanja nesreće uzrokovane koronavirusom - Akta.ba\n29.05.2020. 16:18 / Izvor: Fena\nVlada Federacije BiH je na današnjoj hitnoj, telefonski održanoj sjednici, donijela Odluku da 31. maja prestaje stanje nesreće uzrokovane pojavom koronavirusa (COVID-19) na području Federacije BiH.\nTa odluka stupa na snagu danom donošenja, a bit će objavljena u Službenim novinama Federacije BiH.\nFederalni štab civilne zaštite i Krizni štab Federalnog ministarstva zdravstva zaduženi su da i dalje prate i procjenjuju stanje epidemiološke situacije na području Federacije i na toj osnovi utvrđuju mjere i aktivnosti na sprečavanju širenja koronavirusa.\nFederalna uprava civilne zaštite zadužena je i da, u slučaju potrebe, stavi na raspolaganje snage i sredstva iz sastava odgovarajućih federalnih specijaliziranih jedinica civilne zaštite i službi zaštite i spašavanja Federacije BiH.\nVlada je zadužila rukovodioce organa uprave i upravnih organizacija Federacije BiH i kantona, odnosno rukovodioce općinskih/gradskih službi za upravu da, u okviru svoje redovne djelatnosti, obavljaju i dodatne poslove koji se odnose na otklanjanje posljedica nastalih djelovanjem nesreće.\n"Vlada Federacije BiH je Odluku o proglašenju nesreće uzrokovane pojavom koronavirusa na području Federacije BiH donijela na 214. sjednici održanoj 16. marta 2020.", saopćeno je iz Ureda Vlade FBiH za odnose s javnošću.


Domaća Taqoo mreža digitalizuje OOH sektor - sa 1,8 miliona jedinstvenih korisnika\nUkoliko ste proteklih dana čekali autobus ili šetali ulicama glavnog grada, sigurno ste primetili natpis – Komšija koji ne stavlja šifru. U pitanju je slogan iza kojeg stoji Taqoo, mreža za inovativno i interaktivno mobilno oglašavanje na outdoor lokacijama koja funkcioniše na principu besplatnog Interneta za krajnje korisnike.\nRazvoj servisa podržale su kompanije Alma Quattro i Tegetlab iz Beograda, dok su za prvu fazu projekta obezbeđena sredstva od 500.000 evra za lansiranje i implementaciju Taqoo projekta.\nVeća vrednost za korisnike uz interaktivne oglase\nKako saznajemo, Taqoo mreža u ovom trenutku ima oko 1,8 miliona jedinstvenih korisnika koji izvrše između 500.000 i 600.000 mesečnih spajanja na mrežu – putem 200 hotspot-ova koji su postavljeni na 150 lokacija širom Beograda. Servis funkcioniše tako što korisnicima omogućava besplatan pristup brzom Internetu u zamenu za prikazivanje reklamnog sadržaja – na mobilnim i drugim uređajima.\n“Servis je od prve ideje do lansiranja doživeo brojne promene u konceptu, procesima i poslovnom modelu”, započinje razgovor Marijan Brvar, idejni tvorac Taqoo platforme putem koje funkcioniše Taqoo mreža koja je postavljena na različitim mestima gde se građani okupljaju i zadržavaju. Pored autobuskih stajališta, ovaj servis dostupan je u Knez Mihailovoj, u zoni Terazija i na 25 Coffee Dream lokacija.\nNastavljajući razgovor za Netokraciju, direktorka TAQ doo, Gorica Mijović, kaže da se servis razlikuje od ostalih medija pre svega prema načinu komunikacije – putem mobilnog telefona korisnika. To oglašivačima daje mogućnost direktne interakcije na nivou pojedinca, ali i još bitnije, mogućnost da reklamnu poruku isporuče do krajnjeg korisnika kome bi reklama bila zanimljiva ili korisna.\nSvaki oglašivač ima mogućnost direktne interakcije na nivou pojedinca. Jedino ograničenje kod kreative jeste to da ne dozvoljavamo prekomplikovane aktivacije koje i nemaju dobar odziv kod publike. Na posetiocu je da odluči koliko ga zanima sadržaj oglasa, a naš posao je da izmerimo reakciju.\nSumirajući odgovor na pitanje koje to mogućnosti Taqoo nudi oglašivačima, Mijović ističe personalizovanje poruka po demografiji publike, click to call dugme, ispitivanje unikatnih posetilaca tokom kampanje, kao i jednostavnu integraciju sa digitalnim odredištem koje klijent postavi (website).\nNovitet za oglašivače, ali su zadovoljni rezultatima – i vraćaju se\nKada se prvi put i spojite na Taqoo mrežu, servis od vas potražuje podatke kao što su pol i starosna grupa koji su velikoj većini oglašivača dovoljni parametri za usmereno oglašavanje. “Ne koristimo Google ili Facebook za autentifikaciju” – kaže Marijan i dodaje da servis kroz vreme prikuplja i specifičnije podatke na osnovu kojih Taqoo formira profile segmente korisnika:\nBitno je napomenuti da su svi podaci anonimni i u skladu sa GDPR-om tj. nedavno usvojenim Zakonom o zaštiti podataka o ličnosti.\nBudući da je u pitanju nov servis na domaćem tržištu, zanimalo nas je kako klijenti (agencije i brendovi) reaguju na Taqoo i kako ova mreža zadovoljava njihove marketing potrebe?\nU okviru ekrana koji su postavljeni duž Knez Mihailove ulice smešteni su Wi-Fi hotspotovi koji građanima omogućavaju Internet konekciju.\nGorica ne sakriva da je Taqoo novost za veliki broj klijenata, ali kaže da već uveliko imaju stabilan pool brendova koji su pronašli adekvatnu primenu kreative i koji do punog potencijala koriste ovaj medij. Naša sagovornica posebno ističe podelu posla koja se prema njenim rečima dogodila potpuno prirodno:\nTaqoo kao digitalni Out-of-Home medij zadovoljava kako digitalne, tako i OOH ciljeve. Postoje klijenti koji Taqoo posmatraju bliže OOH gde je cilj što masovniji doseg, a sa druge strane imamo klijente koji targetiraju užu populaciju sa integracijom digitalnih kanala.\nNa pitanje Netokracije kakve su reakcije korisnika, Mijović kaže da su u pitanju veoma zadovoljni korisnici kojima je na većini stajališta beogradskog gradskog prevoza omogućena Internet konekcija visokog protoka, zahvaljujući optici. Prema internim istraživanjim, čak 89% korisnika mreže spremno je na interakciju sa kreativom po prijemu oglasa, naglašava Gorica.\nServis za sada samo u Beogradu\nIako mlad servis, Taqoo je ove godine osvojio Silver i Bronze Drum u Portorožu i to za kampanju #CHECKIT (Avon Srbija) koja se bavila edukacijom žena o važnosti preventivnog pregleda na rak dojke, a koja je u potpunosti plasirana putem Taqoo mreže. Za 11 dana trajanja ostvareno je gotovo 50.000 unikatnih poseta, dok je kampanju pratila i zanimljiva edukativna aktivacija o kratkom pregledu koji se može uraditi kod kuće.\nTaqoo se za istoimenu kampanju našao i među finalistima ovogodišnjeg KAKTUS festivala.\nZa kraj, zanimali su nas planovi kompanije za 2019. godinu. Gorica kaže da tim ima velike planove za širenje Taqoo mreže, kao i da se intenzivno radi na pokrivanju što većeg broja lokacija u Beogradu – svaka lokacija meri se po broju korisnika i na taj način se poveća broj Wi-Fi hotspot-ova. Mijović zaključuje da se Taqoo u narednom periodu neće širiti i na druge gradove u Srbiji, ali dodaje da servis nudi mogućnost postavljanja mreže na zahtev oglašivača tj. tokom trajanja kampanje ili aktivacije.


Bitef - Prolog: Festival na ivici budućnosti - Dan u Beogradu\nNaslovna » Izlasci » Festivali » Bitef – Prolog: Festival na ivici budućnosti\nBitef - Prolog: Dolina jeze (foto: Gabriela Neeb)\nNeko drugi 18. avgust 2020. Festivali Postavite komentar\nBitef – Prolog će sadržati pozorišne predstave, stručne i naučne tribine i razgovore, kao i susrete sa pozorišnim umetnicima.\nSredišnji događaj ovog programa će biti izvedba predstave „Dolina jeze“ u režiji Štefana Kegija i koprodukciji trupe Rimini Protokol i Minhenskog Kameršpile-a.\nOva predstava je bila jedna od nosećih i u konceptu odloženog 54. izdanja festivala, a koji se zasnivao na pojmovima transhumanizma i posthumanizma u najširem značenju, odnosno projekciji sveta u kojem čovek više neće biti u centru, te će se stvoriti mogućnost za obnovu ekološke ravnoteže. Na estetskom planu, festival je bio koncipiran tako da preispituje živo scensko prisustvo na sceni, upotrebu dronova, holograma i robota u pozorišnim produkcijama, kao i koreografije koje podrazumevaju „dehumanizaciju“ izvođača.\nSnimak predstave „Dolina jeze“ biće emitovan na programu RTS 2.\nBitef – Prolog: pozorište i pandemija\nBitef – Prolog: plakat (autor: Branko Rosić, McCan Beograd)\nUz punu svest da pandemija nameće različite vrste ograničenja, glavni program je u startu bio fokusiran na predstave manjeg formata i trebalo je ih bude svega sedam.\nOne dolaze iz pet zemalja i uključuju vodeće regionalne i svetske pozorišne umetnike i trupe, kao što su Vim Vandenkejbus i njegov Ultima Vez, Ersan Montag, Ivica Buljan i drugi.\nTrodnevni program manifestacije odvijaće se isključivo u Bitef teatru i na otvorenoj sceni na Skveru Mire Trailović, u skladu sa strogim zdravstvenim procedurama nametnutim epidemijom virusa korona.\nOd pratećih programa, održaće se tradicionalni „Susreti sa autorima“, „Filozofski teatar“, performans novog cirkusa, međunarodna tribina o sistemskoj podršci teatru u doba pandemije, kao i izlaganje jedne od vodećih svetskih teatrološkinja, Erike Fišer Lihte, na temu odnosa između digitalnog i živog pozorišta.\nPo rečima umetničkog direktora Bitefa Ivana Medenice, glavni razlog za održavanje Bitef – Prologa je to što je u timu Bitefa prevagnuo stav da treba uložiti maksimalan napor da se i ove godine desi makar „uzorak“ Bitefa.\nRazlog je i kontinuitet festivala, koji nikada u istoriji nije prekidan, ali i nešto još bitnije: da se pokaže kako je pozorište, uz poštovanje svih bezbednosnih standarda, moguće i u uslovima pandemije, ne samo kao umetnička praksa već i kao jedna od najbitnijih manifestacija javne sfere kao prostora kritičkog mišljenja i dijaloga. Kako je rekao, Bitefova misija je uvek bila da probija led, pa je i zbog toga bilo važno da se organizuje Bitef – Prolog.\nNadovezujući se na ovo, direktor Bitefa Miloš Latinović, rekao je kako je učinjeno sve da Bitef bude prva međunarodna manifestacija u našoj zemlji, ali da su okolnosti dovele do toga da se prihvati opcija odlaganja. Bitef – Prolog nastao je iz potrebe da se Beogradu i pozorišnoj javnosti Srbije obezbedi bar malo teatarske strasti.\nPrisustvo predstavama Bitef – Prologa će biti moguće isključivo uz ulaznice. Informacije o prodaji ulaznica će biti saopštene javnosti kada budu donesene zvanične preporuke i mere za održavanje predstava u zatvorenim prostorima.\nProgram će biti emitovan preko Bitef Youtube kanala. (danubeogradu.rs)\nTagovibitef bitef teatar festivali izlasci leto u beogradu pozorište\nPrethodni Da li znate… da je najstarija panda na svetu proslavila 38. rođendan\nSledeći Spektakl u stonom tenisu: Osvoji 500 RSD i isprati Meridianbet Cup UŽIVO!


Geopolitika i demografija - Kulturni centar Novog Sada - Културни центар Новог Сада\nGeopolitika i demografija\nAutor: Milorad Vukašinović\nSavremene geopolitičke analize nezamislive su bez preciznih procena o karakteristikama stanovništva koje naseljava određeni prostor. Sa stanovišta geopolitike, obeležja stanovništva (prirodni priraštaj, starosna struktura, demografska kretanja) predstavljaju „činilac tvrde moći“. Istorijska iskustva pokazuju da je naseljavanje određenog prostora istovremeno i najsigurniji način za njegovu kontrolu, a u izvesnim slučajevima i činilac potpune ili delimične izmene njegove kulturno-civilizacijske osnove.\nU poslednjih nekoliko decenija izgleda da su mnoge strateške odluke bile motivisane demografskim faktorom. Izvestan broj autora govori da je neočekivano „samoraspuštanje“ Istočnog bloka i Sovjetskog Saveza, između ostalog, bilo uslovljeno negativnim demografskim trendovima koji su uočeni u Rusiji još od šezdesetih godina prošlog veka. Pojava Ruske Federacije sprečila je sasvim izgledan scenario prema kojem bi daljim opstankom Sovjetskog Saveza, više od polovine stanovništva te države bilo neruskog porekla, što bi stvorilo pretpostavke za stalne unutrašnje tenzije i međunacionalne protivrečnosti, koje su na ovaj način delimično izbegnute. Štaviše, poslednjih godina u Rusiji je zabeležena „demografska konsolidacija“ koja je svakako važan element u nastojanju ove velike zemlje da se vrati na međunarodnu političku scenu.\nNa sličan način se mogu analizirati i geopolitičke promene u nekadašnjoj Istočnoj Evropi. Politika „proširenja EU na istok“ nije bila motivisana isključivo logikom širenja kapitala i osvajanjem novih tržišta, nego i nastojanjima zapadnih političkih elita da integracijom bliskih kultura i civilizacija reše ozbiljan unutrašnji „demografski deficit“. Naime, od 2004. do 2017. godine, zabeležen je trend masovnih „unutrašnjih migracija“ što je omogućilo da se oko 25 miliona ljudi preseli iz „nove u staru Evropu“, što je izazvalo tektonske socijalne promene i masovan evroskepticizam u državama poput Poljske ili Mađarske, koje su koliko juče postale članice eksluzivnog „briselskog kluba“.\nUtisak je i da se o „jugoslovenskoj krizi“ može razmišljati na identičan način. Mada nema neposrednih dokaza da je proces razbijanja Jugoslavije bio motivisan „demografskim inženjeringom“, izvesne analize, posebno u svetlu aktuelne velike seobe naroda sa Bliskog istoka ka Evropi, sasvim osnovano navode na zaključak da je u pozadini razaranja nekadašnje države, egzistirala i ideja o suštinskoj promeni kulturno – civilizacijske slike čitavog postjugoslovenskog područja. Nije nikakva tajna da se u nizu strateških dokumenata nastalih pod okriljem „atlantske zajednice“ prostor „Zapadnog Balkana“ odavno ne tretira kao deo evropskog hrišćanskog kulturno-civilizacijskog kruga, nego kao područje čija je geopolitička budućnost tangentalno vezana za realizaciju strateškog koncepta „proširenog Bliskog istoka“ koji obuhvata potez „od Zaliva zaključno sa Bosnom“. Razume se da realizacija ovakvog koncepta nije moguća bez stalnog vojnog prisustva SAD-a u ovom delu Evrope, pa i u tom kontekstu treba posmatrati podršku Amerike „nezavisnosti Kosova“, unutrašnjoj redefiniciji Makedonije, ulasku Crne Gore u NATO i „unitarizaciji Bosne i Hercegovine“.\n„Geopolitika demografskog inženjeringa“ ogleda se i u masovnim migracijama ovdašnjeg lokalnog stanovništa u ekonomski najrazvijenije zemlje Zapada, a koja se u praksi smatra dugoročno najopasnijom po nacionalne i bezbednosne interese balkanskih država (posebno Srbije). Čitav koncep je do tančina razrađen u korporacijama koje se bave strateškim planiranjem. Osnovna ideja je da se Srbija najpre u medijima pod kontrolom transnacionalnog kapitala prikaže kao zemlja bez budućnosti, kako bi se mladi i obrazovani naterali da je napuste. Pošto je reč o demografski najpotentnijem delu našeg naroda, jasno je da se tako slabe životni sokovi nacije, i stanovništvo ubrzano stari. Pored ljudskih gubitaka, nemerljive su i ekonomske štete od masovnih migracija u zemlje Zapada. Prema nekim ne sasvim pouzdanim pokazateljima, Srbija je zbog ove pojave od 1993. godine do danas pretrpela ekonomsku štetu od preko 23 milijarde evra. U isto vreme mediji pod kontrolom transnacionalnog kapitala propagiraju integraciju migranata kao poželjan proces, bez kritičkog sagledavanja u dubinu ovog pitanja koje nije samo humanitarnog karaktera. Slične tendencije evidentirane su i u ostalim državama našeg regiona.\nKonačno, aktuelni svetski demografski trendovi, navode na zaključak o sasvim sigurnoj promeni globalne geopolitičke paradigme, koju karakteriše uspon prvenstveno evroazijskih džinova Kine i Indije. Prema procenama UN-a sredinom ovog veka u svetu će živeti oko 9,5 milijardi ljudi, od čega će najveći broj živeti u Indiji (1,7 milijardi), Kini (1,4 milijarde) državama islamskog areala, Latinskoj Americi i na jugu Afrike. Zanimljive su demografske promene koje će se desiti na Zapadu (SAD, Evropa, Australija), a koje se neće ogledati toliko u ukupnom padu broja stanovnika, koliko u promeni tamošnje demografske strukture u korist nedomicilnih naroda (poput hispanosa u SAD-u), što otvara brojna pitanja o tome kako i na koji način kanalisati ovaj proces koji će bespovratno izmeniti osnovna kulturološka obeležja sveta kojeg danas poznajemo.


Banke - milosevic-law.rs\nNaš cilj je da budemo pouzdani savetnik kome se banke kao klijenti prvo obraćaju – bilo da se radi o strateški važnoj akviziciji, pitanju „tržišta“ kada je reč o strukturama finansiranja, sporovima i istražnim postupcima, ili regulatornim preprekama koje su na vidiku.\nKao vaš savetnik od poverenja, mi smo tu da pružimo vrhunsku podršku svim vašim potrebama i u sklopu vašeg redovnog poslovanja.\nKako ovo postižemo? Tako što slušamo i razumemo vaše potrebe i ciljeve, a zatim primenjujemo sva svoja praktična znanja kako bismo ih realizovali.\nUlažemo vreme u razumevanje vaših komercijalnih ciljeva i izazova sa kojima se suočavate. Naši odnosi vremenom jačaju redovnim angažovanjem i komunikacijom u vezi sa aktuelnim problemima i budućim izazovima.\nNudimo širok raspon savetodavnih usluga: od merdžera i akvizicija do regulative; prilagođenih struktura finansiranja do sporova. Svoje znanje i stručnost pažljivo primenjujemo podjednako na sva velika strateška pitanja i na transakcije vaših klijenata. Budući da ekonomski standardi današnjice zahtevaju od svih savetnika da pružaju „više za manje“, bez narušavanja kvaliteta, mi se vodimo ovim često konkurentnim zahtevima, fokusirajući se na otvoren odnos, operativnu efikasnost i inovativan pristup. Posao se dodeljuje najstručnijim ljudima za određenu oblast, kako bi standardi ostali visoki, a troškovi optimizovani.


Nakon Data Science smera, novosadski FTN od ove godine uvodi i Računarstvo visokih performansi - Pokazivač\nNakon Data Science smera, novosadski FTN od ove godine uvodi i Računarstvo visokih performansi\nNakon što je prošle godine uveo studijski program Informacioni inženjering (koji pokriva i data science), novosadski Fakultet tehničkih nauka od nastupajuće školske godine postaće bogatiji za novi master program u okviru Računarstva i automatike — Računarstvo visokih performansi (High Performance Computing).\nOvaj program je namenjen upoznavanju studenata sa praktičnom primenom arhitektura, algoritama i metoda računarstva visokih performansi u realizaciji složenih naučnih izračunavanja (Scientific Computing).\nKako smatraju na FTN-u, i Računarstvo visokih performansi i Informacioni inženjering spadaju u top ponudu u svetu jer to još uvek nisu discipline koje mnogi univerziteti masovno pokrivaju. Zbog toga se novi program našao u Konkursu za školsku 2018/2019. godinu, a kako nam objašnjavaju sa fakulteta njime se proširuje ponuda na jednoj od četiri studijske grupe Računarstva i automatike — Primenjenim računarskim naukama i informatici.\nNa ovom modulu se realizuje 30 predmeta koje studenti prolaze kroz jedno od pet usmerenja: Elektronsko poslovanje, Softversko inženjerstvo, Inteligentni sistemi, Multimedija i računarske igre i Inženjering informacionih sistema, kojima će Računarstvo visokih performansi biti dodato kao šesto.\nUsmerenje je nastalo s idejom da se što bolje odgovori narastajućim izazovima visokog obrazovanja u oblasti računarskih nauka, a prof. dr Ivan Luković o njegovom značaju za domaće inženjere i kompanije kaže:\nNovouvedenim usmerenjem i studijskim programom, budući inženjeri iz oblasti računarstva dobijaju, po prvi put, mogućnost da se već tokom školovanja osposobe za nastupajuća visokotražena znanja u svetu, a sve više i u Srbiji, iz oblasti nauke o podacima i savremenih računarskih tehnologija koje podržavaju obradu velikih masiva podataka u funkciji rešavanja problema iz domena nauke o podacima.\nTime, softverske kompanije mogu očekivati generisanje inženjerskog kadra koji će biti osposobljen da se brže uključi u realne projekte iz oblasti Data Science-a. Na taj način, moguće je skratiti neophodni ciklus učenja i adaptacije novozaposlenih, mladih inženjera u samim kompanijama, tako da oni postanu u kraćem vremenu efektivno upotrebljivi za angažman u visoko složenim projektima.\nZainteresovani studenti preko Informatora mogu da se saznaju koji predmeti se slušaju na Računarstvu visokih performansi, koje prof. dr Ivan Luković opisuje sledećim rečima:\nNa usmerenju Računarstvo visokih performansi, studenti će, po prvi put, imati mogućnost da kroz šest predmeta detaljno izučavaju paralelne i distribuirane arhitekture, jezike, algoritme i strukture podataka, računarske sisteme visokih performansi, arhitekture sistema velikih skupova podataka, sisteme skladišta podataka i poslovne inteligencije, kao i metode statistike i softverske tehnologije u analizama podataka.\nProgram je namenjen kandidatima koji su završili studijske programe osnovnih akademskih studija iz oblasti računarstva, računarskih nauka, informatike ili informacionih sistema. Kao i prethodnih godina, upis na master studije će biti u septembru u skladu sa terminima i uslovima definisanim u Konkursu.\nSa FTN-a očekuju da će zainteresovane kompanije stipendiranjem pomoći samofinansirajućim studentima koji žele da se školuju na novom studijskom programu.\nPrethodni tekstOlga Tomović: Moja devojčica


Vesti online / Sport / / Kralj ne može sam\nKralj ne može sam\nU nedelju se serija seli u Klivlend, na programu je treći meč finala istoka.\nPršti na sve strane: Klivlend - Seltiks, finale istočne konferencije\nOsim njihovog vođe Lebrona Dzejmsa, ekipa Kavalijersa u prve dve utakmice je odigrala neubedljivo tako da se stiče zaključak da je trenutni rezultat (2:0 za Seltikse) totalno opravdan.\nO trećoj utakmici i dosadašnjoj seriji, govorio je košarkaš Klivlenda Dzej Ar Smit. On je ocenio on i njegovi saigrači moraju da pomognu Lebronu Džejmsu ukoliko žele da ostavre bolji rezultat.\n"Moramo da budemo bolji. Igramo presporo. Lebron je primoran da preuzme ulogu heroja, što znači da će često da šutira, ali često i promašuje. To je teško, pogotovo u finalu Istočne konferencije. Moramo da mu pomognemo, a istovremeno treba da stvaramo šanse kako bi on imao poverenja u nas, dodao nam loptu da možemo i mi nešto da odigramo. Moramo da mu pomognemo, ali i on mora da pomogne nama", prenosi sportklub.rs.\nLebron je postigao 42 poena uz tripl dabl u drugoj utakmici finala, ali ni to nije bilo dovoljno Kavsima da upišu pobedu protiv Seltiksa.\nTreća utakmica igra se u noći nedelja na ponedeljak.\nKOŠARKA Boston nema šta da traži u Klivlendu: Kraj za Tomasa


Sarajevo: Hiljadu osoba na protestu ispred ambasada V. Britanije i Srbije\nOko hiljadu osoba protestiralo je ispred ambasade Velike Britanije u Sarajevu izražavajući nezadovoljstvo zbog hapšenja u Londonu člana ratnog Predsjedništva BiH Ejupa Ganića na osnovu optužnice za ratne zločina iz Srbije.\nProtest je nastavljen pred ambasadom Srbije u Sarajevu.\nOsnovne poruke koje su se čule s protesta jesu da se žrtve nalaze u rukama agresora, te da je Srbija zahtjevom za hapšenjem i izručenjem učinila korak unazad u odnosima sa BiH.\nTakođer, ponovljen je i stav da je slučaj za koji se Ganić tereti u nadležnosti BiH te da se Srbija ne bi smjela miješati u unutrašnje stvari zemlje.\nMeđu demonstrantima su učenici Ganićeve Škole za nauku i tehnologiju koji su uz boračka udruženja iz FBiH i organizatori protesta.\nTakođer su prisutne i brojne ugledne ličnosti.


24 / 25 februar u 16:00 SINHRONIZOVANO! OPIS FILMA Uprkos decenijskoj zabrani muzike u njegovoj porodici, Migel sanja da postane uspešni muzičar poput njegovog idola, Ernesta de la Kruza.\nCrni Panter 3D\n24 / 25 februar u 18:00 OPIS FILMA Posle smrti svoga oca, kralja Vakande, T’Čala se vraća kući, u izolovanu i tehnični naprednu afričku državu, kako bi nasledio tron i povratio svoje nasledno pravo da bude kralj.\n24 / 25 februar u 20:30 OPIS FILMA Džejmi Dornan i Dakota Džonson se vraćaju kao Kristijan Grej i Anastazija Stil u „Pedeset nijansi – Oslobođeni“, trećem nastavku svetskog bestselera i fenomena „Pedeset nijansi“. Posle ogromnog uspeha filmova iz 2015. i 2017. godine,\nKuća Vojnovića 08 – 28. februar U četvrtak, 8. februara u 19.00 sati, u izložbenom prostoru Kuće Vojnovića, Cara Dušana 3, biće otvorena izložba „Vedrine i sete Branka Ćopića (1915-1984)“ autora Olge Krasić Marjanović iz Beograda i Ratka Marića iz Banja Luke.\n09 / 10. februar u 16:00 SINHRONIZOVANO! OPIS FILMA Urnebesna praistorijska avantura napravljena u poznatom Aardmanovom animacijskom stilu. Smeštena u doba praistorije, kada su opasne zveri i dlakavi mamuti gospodarili zemljom, pričom prati pećinskog čoveka koji zajedno sa svojim najboljim prijateljem, divljom svinjom Hognobom, pokušava da ujedini njihovo pleme u borbi protiv moćnih neprijatelja koji…\nLavirint: Lek smrti 3D\n10. februar u 18:00 OPIS FILMA U epskom finalu sage Lavirint: Lek smrti, Tomas vodi grupu odbeglih ledinaša na svoju poslednju i najopasniju misiju. Kako bi spasili svoje prijatelje, moraju da se probiju u legendarni Poslednji grad, lavirint koji kontroliše WCKD i koji bi mogao da postane najsmrtonosniji lavirint od svih. Svako ko je živ,…\n09. februar u 18:00 i 20:00 10. februar u 20:30 OPIS FILMA Džejmi Dornan i Dakota Džonson se vraćaju kao Kristijan Grej i Anastazija Stil u „Pedeset nijansi – Oslobođeni“, trećem nastavku svetskog bestselera i fenomena „Pedeset nijansi“. Posle ogromnog uspeha filmova iz 2015. i 2017. godine,


Ruski analitičar ukazao na posledice koje će Nemačka pretrpeti "igrajući se" sa Rusijom | WebTribune\nHome SPEKTAR Ruski analitičar ukazao na posledice koje će Nemačka pretrpeti igrajući se sa Rusijom\nSpoljnopolitička taktika, koju Nemačka koristi u odnosima sa Rusijom, može dovesti Berlin do neočekivanih posledica.\nPoznati politički analitičar, intelektualac Anatolij Vaserman došao je do ovog zaključka komentarišući odnose koji su se razvijali između Nemačke i Rusije u poslednjih nekoliko godina.\nUkazano je na to sa čime je povezan neobičan položaj Berlina, a takođe objašnjeno šta bi moglo da ugrozi Nemačku u budućnosti.\nPodsetimo, ranije je politikolog, novinar i glavni urednik „World Economy“ Aleksandar Sosnovski, analizirajući situaciju na međunarodnoj sceni, došao do zaključka da je Nemačka krenula putem zbližavanja sa Rusijom. O tome svedoči odsustvo bilo kakve ozbiljne reakcije Berlina na „slučaj Navaljni“, kao i pozitivan stav u vezi sa sprovođenjem projekta Severni tok 2.\nSa druge strane, Anatolij Vaserman je podsetio da je Nemačka i dalje zavisna od mišljenja Sjedinjenih Država. Nova administracija Bele kuće, na čelu sa novoizabranim predsednikom Džozefom Bajdenom, pokazala je Berlinu da nije spremna da se odrekne “partnerskih odnosa” i uticaja na poziciju Berlina o različitim međunarodnim pitanjima, uzimajući direktno učešće u njihovom rešavanju.\nPrema rečima Vasermana, Nemačka se zaista kreće prema Rusiji, ali ide u „cik-cak“, s obzirom da i dalje ostaje zavisna od Vašingtona.\nMeđutim, ova pozicija je opasna za Berlin, jer, podležući uticaju Sjedinjenih Država, nemačke vlasti mogu u potpunosti odbiti saradnju sa Rusijom, što zemlji preti ozbiljnim posledicama.\nOdbijanje učešća u projektu Severni tok 2 uskratiće Nemačkoj prirodni gas, što će zauzvrat zadati ogroman udarac ekonomiji ove zemlje.\n„SAD pritiskaju ogromnom snagom, pa ne mogu da garantujem da će se okretanje Nemačke prema Rusiji nastaviti. Ali, istovremeno, potpuno je jasno da nemačka ekonomija jednostavno ne može da opstane bez Severnog toka 2. Vladimir Iljič Uljanov je lepo rekao da je politika zbirni izraz ekonomije“, rezimirao je stručnjak.


Početak/Društvo/Održana tribina „Osobe sa invaliditetom pitaju ombudsmana“\nJovana Miladinović2. decembra 2021.\nU susret Međunarodnom danu osoba sa invaliditetom koji se obeležava 3. decembra, danas je u maloj sali NKC- a održana tribina „Osobe sa invaliditetom pitaju ombudsmana“. Procenjuje se da čak 15% svetske populacije ima neki oblik invaliditeta, što čini 800 miliona ljudi.\nŠta predstavlja invaliditet?\nPredstavnicima udruženja biće podeljen Vodič o pravima osoba sa invaliditetom, penzionerima sa najnižim primanjima, socijalno ugroženim licima i porodicama sa decom koji je izradila Kancelarija ombudsmana Grada Niša.\n„Procenjuje se da u svetu postoji oko 15% osoba sa invaliditetom. Znamo da se oni susreću sa raznim problemima, barijerama i nejednakim postupanjem u oblasti obrazovanja, zdravstva, socijalne zaštite. Kancelarija lokalnog obdusmana je to sve propoznala, a u našem sadašnjem i budućem radu fokusiracemo se na zaštitu prava osoba sa invalididtetom“, ističe Katrina Mitrovski, lokalna obdusmanka.\nMitrovski napominje da je Kancelarija lokalnog obdusmana omugićila svim osobama sa oštećenim sluhom da svoje primedbe i prtužbe mogu da podnesu bez dovođenja tumača za znakovni jezik jer Kancelarija ima osposobljene zaposlene i za komunikaciju na znakovnom jeziku.\n„Cilj današnje tribine je da predstavnici udruženja osoba sa invaliditetom iznesu sve svoje probleme sa kojima se svakodnevno susreću i eventualnu povredu (nepoštovanja) svojih prava od strane institucija“, kaže Mitrovski i dodaje da mali broj OSI javi Kancelariji povodom povrede svojih prava.\nKaže da do sada nije bila prisutna nijedna primedba OSI što smatra velikim uspehom.\nDušića Davidović, zamenica gradonačelnice kazala je da zakonom predviđeno da privatnici, ali i javna preduzeća i ustanove čiji je osnivač grad ili Republika imaju zakonsku obavezu da zaposljavaju određeni broj OSI.\n„Mi smo ove godine sa nacionalnom službom za zapošljavanje preko javnih radova imali zapošljavanje osoba sa invaliditetom. Unazad 10 godna imamo poziciju u Gradu sa koje finansiramo rad udruženja OSI na teritoriji Niša koje planiraju za godnu koja dolazi. Ono što izdvajamo je i angažovanje personalnih asistenata . Sve ono što budemo prepoznali kao prioritetni problem u njhovim životnim potrebama, trudićemo se da ga kao Grad sprovedemo.\nDavidović napominje da je Grad u ovoj godini izdvojio 30 miliona dinara za potrebe OSI, ali i da iz budžeta paralelno finansira rad boračkog udruženja i invalide rata koji su u istoj kategoriji.\nJasmina Barać Perović, ispred organizacije za žene sa invaliditetom podseća da je Srbija jedna među prvim zemljama koja je ratifikovala konvenciju o ljudskim pravima i samim tim smo se obavezali da poštujemo osnovna ljudska pravaa.\n„OSI su ranjiva kategorija na margini društva, marginalozovani su posebno mladi studenti kada je u pitanju zapošlavanje , naročito žene jer se od njih očekuje da budu majke domaćice pored svega i pored svog hendikepa da brinu o detetu i kući, a bez pomoći gerontodomaćice one bi se osećale nemoćno i diskirminisano. Naš Grad je prvi primer pozitivne prakse koji nas podržava u kontinuitetu“, objašnjava Barać.\nniski kluturni centar OSI osobe sa invaliditetom Tribina


Drecun: Priština u potpunosti želi da izbjegne formiranje ZSO – Borba\nDrecun: Priština u potpunosti želi da izbjegne formiranje ZSO\n“Priština u potpunosti želi da izbegne ono što je suština prvog briselskog sporazuma, a to je formiranje Zajednice srpskih opština, bez obzira što takvim ponašanjem pokazuje da je nepouzdan sagovornik, da je strana kojoj se ne može verovati i u cije ponašanje uvek treba da se sumnja”, naveo je Drecun za Prvi program Radio Beograda.\n“Tako stvaraju utisak da jedno treba da se razgovara i postigne rešenje u međusobnom priznanju, kako oni kažu, tj. da Srbija prizna Kosovo. Time žele da izvrše pritisak i na međunarodnu zajednicu i na Evropsku uniju”, rekao je Drecun.\n“Samo ga treba podsetiti da je dogovoreno da se ide na dva paralelna koloseka. Jedno je ono što je dogovoreno prvim sporazumom, a nije realizovano, a to se posebno odnosi na ZSO, a drugo je da se otvaraju teme kao što su ekonomija, povretak raseljenih i nestala lica”, navodi Drecun.\nPovodom dokumenata koja “cure” iz Specijalizovanog tužilaštva u Hagu, Milovan Drecun kaže da nemamo dovoljno elemenata da bismo znali šta tacno stoji iza toga i ocenjuje da je u pitanju prljava igra.\n“Sa jedne strane imate pokušaj da se kompromituje rad Tužilaštva zbog saradnje sa nadležnim institucijama Republike Srbije, jer je to navodno Beograd falsifikovao dokumentaciju. Sa druge strane je to opomena svedocima da znaju njihov identitet, ili da mogu da ga saznaju, pa da povedu računa o tome šta će govoriti”, objašnjava Drecun.\nOn dodaje da ako se ima u vidu da je ponovo sada na dnevnom redu u skupštini u Prištini bio pokušaj usvajanja Zakona o zaštiti vrednosti tzv. OVK “onda je to već ukomponovana priča gde se iz dva razlicita izvora šalje poruka potencijalnim svedocima da ni u snu ne smeju da odaju tajne o zločinima koja je počinila teroristička OVK”.\n“Ima mnogo kvalitetnih ljudi iz redova manjina koji bi mogli da budu dio vlasti zajedno sa nama“


Usluge - Advokatska kancelarija Ćehović i saradnici Beograd\nAdvokati ove Advokatske kancelarije, koji se bave krivičnim pravom, tj. nasupaju kao branioci okrivljenog primenjujući Krivično pravo Republike Srbije, kao i advokat tj. advokati ove Advokatske Kancelarije za Prekršajno pravo u Republici Srbiji i bave se odbranama u Krivičnim i Prekršajnim predmetima u Republici Srbiji, kao i advokati ove Advokatske kancelarije za odbranu maloletnika u krivičnim predmetima\nBavimo se izradom svih vrsta Ugovora i Drugih akata. Ugovori obligacionog prava, kao što su ugovor o kupoprodaji, zakupu, zajmu, ugovor o poklonu, Ugovor o delu, Ugovor o zajmu, Ugovor o kreditu, Ugovor o prevozu, Ugovor o posluzi, Ugovor o preuzimanju duga i sve ostale vrste bavi izradom svih vrsta Ugovora i Drugih akata1. Ugovori:-Ugovori obligacionog prava, kao što su ugovor o kupoprodaji, zakupu, zajmu, ugovor o poklonu, Ugovor o delu, Ugovor o zajmu, Ugovor o kreditu, Ugovor o prevozu, Ugovor o posluzi, Ugovor o preuzimanju\nAdvokatska kancelarija Ćehović bavi se izradom svih vrsta Ugovora i Drugih akata. Ugovori: Ugovori obligacionog prava, kao što su ugovor o kupoprodaji, zakupu, zajmu, ugovor o poklonu, Ugovor o delu, Ugovor o zajmu, Ugovor o kreditu, Ugovor o prevozu, Ugovor o posluzi, Ugovor o preuzimanjuduga i sve ostale vrste imenovnih, kao i neimenovanih ugovora.


Policija je danas sprečila oko 200 migranata i tražilaca azila da napuste Solun i upute se ka granici sa Makedonijom u nadi da će otputovati u druge zemlje EU.\nDesetine policajaca u opremi za suzbijanje nereda koristile su štitove kako bi zaustavile migrante u blizini centra Soluna, a put su im blokirali policijskim autobusima, prenosi AP.\nMigranti, među kojima je većina iz Sirije, Iraka i Somalije, okupili su se tokom dana u Solunu, a mnogi kažu da su se odazvali pozivu, objavljenom na društvenim mrežama, na marš ka grčko-makedonskoj granici u znak protesta zbog nemogućnosti da pređu u druge evropske zemlje.\n"Nemam razloga da ostanem ovde. Ovde sam šest meseci... Ne mogu da radim, ne mogu ništa", rekao je američkoj agenciji Ahmed Mohamed, tražilac azila iz Sirije.\nLjudi koji su se okupili u Solunu navode da su nameravali da oko 70 kilometara pređu pešice ka severu, do pograničnog grada Idomeni, gde se nalazio veliki izbeglički kamp koji je uklonjen prošle godine nakon što su balkanske zemlje zatvorile popularnu migrantsku rutu ka EU.\nViše od 60.000 migranata i izbeglica koji su najpre stigli u Grčku ostali su zaglavljeni u toj zemlji, dok su neke zemlje ojačale svoje granice kako bi sprečile ilegalno pristizanje imigranata, a neke su pak odbile da prime tražioce azila kako je predviđeno planom EU o raspodeli izbeglica, napominje AP.\nOtkriveno 38 migranata u Makedoniji\nGrčka policija uhapsila osam švercera koji su doveli 38 migranata


Reka migranata krenula ka Evropi - Sputnjik Srbija\n06:08 29 Mart 2020\nReka migranata krenula ka Evropi\n11:03 28.02.2020 (osveženo 13:15 03.03.2020) Preuzmite kraći link\nStotine migranata krenulo je kroz severozapadnu Tursku ka granici sa Grčkom i Bugarskom, nakon što je turski zvaničnik rekao da Ankara neće više zaustavljati sirijske izbelice na putu ka Evropi, javljaju turski mediji.\nJedan zvaničnik rekao je Rojtersu da su turska policija, oblaska straža i granična policija dobile naređenje da ne zaustavljaju migrante i izbeglice da preko kopna ili mora prelaze u Evropu, a u iščekivanju dolaska novih izbeglica iz Idliba.\nTurska agencija Demiroren navela je da je oko 300 migranata, uključujući žene i decu, krenula ka granici između dve evropske zemlje, Grčke i Bugarske, i Turske.\nMeđu njima su, kako se navodi, Sirijci, Iranci, Iračani, Pakistanci...\nTurska televizija NTV prikazala je snimke ljudi koji idu kroz polja noseći rance na leđima i navela da izbeglice pokušavaju da pređu granicu Kapikule i uđu u Bugarsku, ali da im to nije dozvoljeno.\nRojters podseća da je turski predsednik Redžep Tajip Erdogan ranije više puta pretio da će otvoriti granice za migrante koji idu ka Evropi.\nUkoliko to učini, prekršio bi obećanje koje je dao EU, zbog čega bi Evropa promenila svoj stav prema situaciji u Idlibu.\nGrčka pooštrila kontrolu na granici sa Turskom\nGrčka je pooštrila kontrolu morskih i kopnenih granica sa Turskom nakon sinoćnih razvoja događaja u regionu Idlib, saopštili su vladini izvori, prenosi Tanjug.\nVisoki turski zvaničnik rekao je da se Turska više neće zaustavljati sirijske izbeglice koje stižu u Evropu, nakon ubistva 33 turska vojnika u vazdušnom udaru sirijskh vladinih snaga u Idlibu.\nGrčki izvori, koji želeli da ostanu anonimni, rekli su da je Atina takođe u kontaktu sa Evropskom unijom i NATO.\nGrčka je bila glavna kapija za stotine hiljada izbeglica koje su u Tursku stigle u masovnom iseljavanju 2015. i 2016. sve dok sporazum sa EU nije zaustavio taj tok.\nTurska provladina novinska agencija Demiroren javila je da je oko 300 migranata, uključujući žene i decu prešice krenulo prema granici Turske sa Grčkom.


O sudbini Starog savskog mosta, lokaciji na Trgu republike koju zauzima tržni centar "Staklenac" i sadržajima koji će oplemeniti budući linearni park od Beton hale do Pančevačkig mosta, izjasniće se građani Beograda, a njihove želje neće biti ignorisane, rekao je za taj list gradski urbanista Marko Stojčić.\nPrema pisanju "Politike", glasanje će biti sprovedeno ili na portalu grada ili na namenski napravljenoj stranici na Fejsbuku, a učesnici ankete, osim pitanja, imaće i grafički prikaz i orijentacionu vrednost svakog projekta.\n- Građani će odlučiti da li će tramvajski most biti preseljen u Blok 70 kao veza sa Adom Ciganlijom ili će hteti da ga izmestimo na Ušće i koristimo kao skulpturu u kojoj će se naći ugostiteljski i kulturni sadržaji. U anketi, na Trgu republike ćemo ponuditi 10 kulturnih namena za objekat koji bi trebalo da se gradi, a pet ideja sa najviše glasova naći će se u budućem zdanju. Beograđani će izabrati 10 sadržaja za linijski park, prostor izmedu Beton hale i Pančevačkog mosta, a 10 arhitektonskih timova koji budu projektovali taj park moraće da uvaže predloge anketiranih građana - naveo je Stojčić.


Predavanje o bezbednosti motociklista - Tehnička škola GSP\nPredavanje o bezbednosti motociklista\nTehnička škola GSP je 18.05.2016. godine ugostila predstavnike Asocijacije za bezbednost motociklista (abm.rs), koji su tom prilikom održali edukativno predavanje i demonstraciju bezbedne vožnje motocikla na školskom poligonu.\nPredavanju je prisustvovalo 58 učenika, a demonstraciji 47 učenika. Učenici su posle odslušane edukacije svoje utiske izneli popunjavanjem anketa, a rezultati su pokazali da je interesovanje za bezbednost motociklista jako veliko. To potvrđuje činjenica da je čak 68% učenika izjavilo da je njima ova tema važna, dok bi njih 81% preporučilo ovu edukaciju ostalim učenicima.\nSamo 7% učenika izjavilo je da im se predavanje i demonstracija nisu dopali, pa možemo reći da je većini učenika ovo novo iskustvo ispunilo očekivanja. U narednom periodu očekujemo nove edukacije i nadamo se uspešnoj saradnji u budućnosti.\nZahvaljujemo se na saradnji dr Vladimiru Jevtiću i instruktoru Miodragu Dimitrijeviću.\n« Početak nove školske godine Svetska manifestacija „Nedelja kodiranja“ »\nMinistar poželeo uspeh osmacima na završnom ispitu\nObeležena 53. godišnjica Univerziteta u Nišu\nŠarčević : Bez učeničke i studentske prakse nema napretka


Hakerska grupa Anonymous i vlasti grada San Franciska u ratu - Blog Jaka Šifra | IT Blog Srbija\nHome / IT vesti / Hakerska grupa Anonymous i vlasti grada San Franciska u ratu\nHakerska grupa Anonymous i vlasti grada San Franciska u ratu\nMilan Stanojevic 8/19/2011\nMali rat između hakerske grupe anonymous i gradskih vlasti San Franciska, za sada je rezultirao objavljivanjem informacija iz baze podataka sistema Brzog prevoza u oblasti zaliva San Franciska i protestima ispred gradske skupštine San Franciska i na stanicama gradske železnice.\nPodaci koje je grupa Anonymous objavila sadrže imena, adrese,telefonske brojeve, korisnička imena i lozinke korisnika gradskog prevoza koji posećuju veb lokaciju sistema BART da bi upravljali svojim nalozima. Osim upada u bazu podataka, grupa Anonymous je početkom nedelje uspela i da obori veb lokaciju sistema BART. Objavljeni su podaci približno 3000 korisnika, od ukupno 55.000 korisnika koliko ima sistem BART, ali za sada nikakva finansijska šteta nije naneta.\nDo napada na sistem BART je došlo nakon što je uprava gradskog prevoza krajem prošle nedelje onemogućila upotrebu mobilne telefonije na linijama gradskog i prigradskog saobraćaja. Uprava sistema je taj potez pravdala time što neki korisnici planiraju akcije koje bi mogle da ugroze bezbednost drugih putnika, ali izgleda da se pravi razlog krije u tome što je sistem BART u poslednje vreme izložen žestokim kritikama da njegovi službenici prekoračuju svoja ovlašćenja. BART ima i svoju službu za održavanje reda i upravo pripadnici te službe su u poslednje vreme bili učesnici u nekoliko incidenata od kojih su dva okončana smrtonosnim ishodom.\nHakerska grupa Anonymous je na svojoj veb lokaciji i nalogu na Twitteru, pod korisničkim imenom #OpBART objavila saopštenje u kojima se izvinjava stanovnicima San Franciska i okoline zbog mogućih problema u saobraćaju, ali ih je istovremeno uputila da se za pitanja bezbednosti njihovih podataka obrate upravi sistema BART. Osim toga, hakeri su saopštili da je baza podataka sistema BART napadnuta tehnikom poznatom kao “umetanje SQL koda” (SQL injection).\nTrvenja grupe Anonymous i gradskih vlasti San Franciska dovela su do protesta koji su u ponedeljak održani ispred gradske skupštine San Franciska i na stanicama gradske železnice. U protestima je učestvovalo nekoliko hiljada ljudi koji su pokušavali da spreče vozove gradske železnice da napuste stanice. Mnogi protestanti su nosili maske sa likom Gaja Fouksa, kako bi time pokazali svoju solidarnost sa grupom Anonymous.\nGaj (ponegde nazivan i Gvido) Fouks je istorijska ličnost sa kraja 16. veka i jedan od učesnika zavere koja je trebalo da rezultira ubistvom engleskog kralja Džejmsa I. Fouks je bio engleski katolik koji se borio protiv protestanata u sopstvenoj zemlji, ali i na strani Španije u špansko-engleskom ratu oko Holandije. Nakon što je njihov plan propao, Fouks i ostali zaverenici su uhapšeni i optuženi za veleizdaju. Na suđenju su proglašeni krivim i ubrzo posle toga pogubljeni.\nOno što spaja Gaja Fouksa i današnje vreme jeste to što je hakerska grupa Anonymous nedavno saopštila da će 5. novembra, na Dan Gaja Fouksa (dan kada se u čast spasa kralja Džejmsa I u Velikoj Britaniji pale logorske vatre, tzv. “vatre radosnice”), “oboriti i uništiti Facebook”. Osim toga, hakerska grupa Anonymous često u svojim saopštenjima koja objavljuje na internetu koristi kao svoj logotip stilizovani lik Gaja Fouksa.\nOsim što su privukli pažnju američkih i svetskih medija, protesti u San Francisku su naveli i američku Saveznu komisiju za komunikacije (Federal Communications Commission, FCC) da objavi saopštenje u kome navodi da će podrobno ispitati slučaj ograničenja komunikacionih usluga u San Francisku i preduzeti sve potrebne mere. (M.B.)


Svi kažu volim te (EVERYONE SAYS I LOVE YOU) - Film - mojtv.net\nU osamdesetima Vudi Alen imao je izuzetno plodno razdoblje, tad su nastali neki od njegovih najboljih filmova (Zelig, Brdvejski Deni Rouz, Purpurna ruža Kaira, Hana i njene sestre), no i u devedesetima, nakon kraće krize, Alen je ostvario niz izuzetnih filmova (Meci iznad Brodveja, Moćna Afrodita, Razarajući Hari).\nDandridžovi su imućna i liberalna njujorška porodica kojoj su na čelu bračni par Bob i Stefi, a uz njihovu zajedničku decu - Skajlar, Scota i Loru, Stefi još ima ćerku Džunu zvanu DJ iz veze sa Džoom Berlinom. Džo i Stefi ostali su u dobrim odnosima, a svi znaju da je Džo u Stefi još uvek zaljubljen. Njegove veze sa drugim ženama redovno završavaju neuspehom, no za boravka u Evropi upozna mladu i lepu Amerikanku Von. Istovremeno, Skajlar, koji bi trebalo uskoro da se venča sa pristalim mladićem Holdenom, na užas svojim roditelja zaljubi se u uslovno oslobođenog kriminalca Čarlsa Ferija...\nMeđu izuzetnim filmovima posebno mesto zauzima "Svi kažu volim te", prvi i zasad jedini potpuno neočekivani mjuzikl u Alenovom opusu, rađen po primeru na klasične holivudske mjuzikle između tridesetih i pedesetih godina. Naslov filma posuđen je od pesme iz filma "Konjsko perje" braće Marx, čijem se lideru Gruču odaje posebna počast u jednoj sekvenci, a spomenimo i da je lik mlade Amerikanke u Evropi mali omaž velikom književniku Henriju Džejmsu.\nUz samog Vudija, u glumačkoj ekipi nalazi se niz velikih imena, spomenimo samo Dž. Roberts (Čelične magnolije, Zgodna žena, Neprijatelj u krevetu, Odbegla nevesta, Ja u ljubav verujem, Erin Brokovič), E. Nortona (Generacija X, Klub boraca, 25. sat, Kraljevstvo nebesko), D. Berimor (I. T., Opasne devojke, Čarlijevi anđeli 1 i 2, Ispovesti opasnog uma), Dž. Hon (Teksas ekspres, Holivudski frizer, Ptica na žici, Prevarena, Klub prvih supruga), T. Rota (Vinsent i Tio, Rosenkranc i Gildernštern su mrtvi, Petparačke priče, Rob Roj, Mala Odesa) i N. Portman (Leon, Zvezdani ratovi, epizode I-III, O za osvetu, Gojini duhovi), a tu je Lukas Has, najpoznatiji po ulozi dečaka u smrtnoj opasnosti u filmu "Svedok" Petera Vira. "Svi kažu volim te" nominovan je za Zlatni globus u kategoriji najboljeg filma (mjuzikl/komedija), te za Evropsku filmsku nagradu u međunarodnoj vanevropskoj konkurenciji.\nChristopher Reid, Robin Harris, ...\nSimpatična devojka upušta se u zabranjenu vezu sa šarmantnim delikventom\nJohnny Depp, Amy Locane, Susan Tyrrell, ...\nKirsten Dunst, Ben Foster, ...\nAleks i Ema\nŽeli li da spasi živu glavu pisac u dugovima mora da napiše novi ljubavni bestseler\n112min, Italija, ... 2001


Home / LimundoGrad / Kako do zadovoljnih korisnika? Utisci sa 6. meetup-a\nU utorak, 20. decembra, održan je šesti Customer Happiness meetup u Privrednoj komori Beograda. Ovom prilikom želeo bih da se zahvalim svima koji su tog dana došli i podržali nas, kao i Davoru zbog mogućnosti da i LimundoGrad u tome učestvuje.\nKrovna tema celog događaja bila je karijera u korisničkoj podršci, sa osvrtom na trenutnu situaciju u Srbiji i u kompanijama iz kojih dolaze učesnici. Budući da je ovo samo jedan od planiranih događaja u nizu, koga bliže zanima ova tema, predlažem učlanjenje u Fejsbuk grupu kao i redovno praćenje CustomerHappiness.rs sajta. Na dva pomenuta mesta moći ćete da ispratite kada će biti sledeće okupljanje Customer Service zaljubljenika i profesionalaca, a razlog više da redovno pratite ove informacije jeste i (sada već redovna) praksa da postoji Job board. Ideja je da kompanije kojima su potrebni zaposleni u korisničkoj podršci predstave otvorene pozicije i pozovu zainteresovane da konkurišu. Ovoga puta to su radile kompanije GoDaddy (odnosno ex Devana Technologies) i Nobel Coaching.\nVoditeljka panel diskusije Ivana Ćirković, inače Digital Marketing & PR consultant, nas je provela kroz desetak pitanja o tome kako lično gledamo na Customer Happines, kako vidimo situaciju u Srbiji, da li smatramo da je korisnička pdorška samo odskočna daska ili se u toj oblasti može napraviti karijera, i tome slično.\nUčesnici panel diskusije su bili Petar Atanosovski iz kompanije GoDaddy, Dane Popović iz kompanije NCR i moja malenkost kao predstavnik LimundoGrada. GoDaddy je relativno skoro došao u Srbiju kroz akviziciju domaće kompanije Devana i imaju ozbiljne planove za narednu godinu, kako za korisničku podršku tako i za rad na WordPress platformi generalno. Od Petra smo ovoga puta imali priliku da čujemo u kojoj meri je Customer Happiness kao ideja i koncept zapravo sastavni deo njihovog poslovanja, a Dane nam je preneo iskustva i izazove koje u NCR-u imaju u svakodnevnom radu. Za one koji nisu upoznati, NCR je američka kompanija koja pruža uslugu profesionalne korisničke podrške i angažuju ih neke od najvećih svetskih kompanija da to rade za njih.\nSa moje strane, potrudio sam se da prenesem praksu koju imamo u LimundoGradu kada je u pitanju odnos i komunikacija sa korisnicima, ali i da istaknem da Customer Happiness nije nešto što je završen proces, već nešto na čemu moramo konstantno i iz dana u dan da radimo. Dotakli smo se, između ostalog, i priče o alatima koje koristimo pa sam pojasnio na koji način smo u poslednjih godinu dana putem Zendesk softvera unapredili sekcije pomoć na sajtovima, a svi zajedno smo diskutovali i o tome koliko daleko smo spremni da idemo kada je pomoć korisnicima u pitanju. Odnosno, koliko je važno da svakoj žalbi ili kritici koju dobijemo pristupimo hladne glave i bez emocija i da poruku korisnika iskoristimo za unapređenje sistema i usluge.\nU nastavku možete pogledati nekoliko fotografija sa samog događaja:\nHvala još jednom i vidimo se nekom sledećom (što skorijom) prilikom!\nPrethodni post Kako da odaberete pravi parfem [saveti prodavca saska971]\nSledeći post Praznični pokloni iz dobrih razloga


Petronijević: Priština neće sprovesti dogovoreno, optužnice će biti poznate posle izbora u SAD - Kosovo Online\n26. Oktobar 2020. • 21:25\nAdvokat Goran Petronijević izjavio je danas da potpisivanje sporazuma u Vašingtonu nije povoljno za Džozefa Bajdena i da su Albanci dobili obećanje da će se demokrate vratiti preko Bajdena i rešavati pitanje Kosova u korist Albanaca.\n“Ubeđen sam da Prištini ništa ne treba verovati. Sve što dogovara, neće sprovesti, oni imaju prevarnu nameru u osnovi. Tramp je za 15-20 odsto skrenuo američku politiku, i skrenuće je još više ako osvoji drugi mandat”, rekao je Petronijević gostujući na TV Kurir.\nNa pitanje da li je nastavak kosovskog dijaloga jedna od važnijih tema nove Vlade Srbije, Petronijević je podsetio na izbore pre 2012. godine.\n“Sećate se jednih od izbora pre 2012. na kojima je pokušano da se marginalizuje problem Kosova. Ali taj problem je sve prisutniji, a danas je jedan od ozbiljnih problema koje će možda rešavati izbore u SAD”, rekao je on.\nGovoreći o novom ministru spoljnih poslova Srbije Nikoli Selakoviću, Petronijević je kazao da Selaković ima relativno dobro iskustvo, više godina imao je više funkcija.\n“Imajući u vidu njegovo poznavanje međunarodnih prilika i prava može da učini sve što je politika Vlade Srbije, a znajući ga kao patriotu verujem da će nastojati da to što bolje reši”, rekao je Petronijević.\nAlbanci su razmaženi i uvedeni su u status žrtve, ocenjuje ovaj poznati beogradski advokat.\n“Njihova je nesreća što su se u tu ulogu uživeli, a oni koji su bili na terenu znaju šta se događalo. Ali oni to neće da priznaju, jer hoće da pokažu kako su zli Srbi proganjali i ubijali dobre Albance, a da oni ništa nisu krivi. Istina bi morala da ispliva, i da se pokaže da je OVK činila ogromne zločine i nad Srbima i ostalima”, rekao je Petronijević.\nPravda mora da bude za sve ista\nPo njegovoj oceni, nijedan sud ne može da postoji samo za jedne, zakon i kazna moraju da budu univerzalni i žrtve se ne razlikuju, a pravda mora da bude ista.\n“Haški tribunal je pao na ispitu primene međunardonog prava, već je imao za cilj da se pokaže da su Srbi krivi za raspad Jugoslavije i rat. Ta ista matrica je primenjena i na sud za zločine OVK na Kosovu, taj sud neće privesti pravdi zočince, već će služiti za pritisak”, smatra Petronijević.\nU Americi, navodi on, postoji podela po pitanju Kosova, ja bih jedne nazvao globalistima a druge antiglobalistima.\nTrampova administracija prethodnoj spočitava loš način rešenja pitanja Kosova, podseća Petronijević.\n“Videćemo kako će se ponašati optuženi pripadnici OVK kada se suoče sa dokazima. Optužnice mogu biti poznate tek posle izbora u SAD”, naglasio je Petronijević.\nDodao je da o Miroslavu Lajčaku ima jako loše mišljenje, navodeći da je specijalni predstavnik EU za dijalog naneo jako mnogo štete Srbima gde god je bio, optužujući ga da je birokrata koji sprovodi politiku onih koji su protiv Trampa.\nGoran Petronijević Vašingtonski sporazum Priština\nPetronijević: Zakon o zaštiti vrednosti borbe OVK je anticivilizacijski, Albanci ga nisu sami pisali


Srbija od Kineza kupila PVO sistem - zona uništenja 100 km – Otvoreno\nPočetnaVestiSrbija od Kineza kupila PVO sistem - zona uništenja 100 km\nnedelja, 2. avgusta 2020 : 16:01\nSrbija od Kineza kupila PVO sistem – zona uništenja 100 km\nKako se navodi u tekstu, na tu nabavku ukazuje pažljivo čitanje godišnjeg izveštaja o poslovanju javnog preduzeća Jugoimport-SDPR za prošlu godinu u kojem je, u jednom pasusu, navedeno da su zaključeni uvozni ugovori u ukupnoj vrednosti od 620,3 miliona američkih dolara, a da su najveći medju njima nabavka “PVO sistema FK-3”.\nKinesk FK-3 počeo je da se pominje u medijima pre dve godine kao sistem koji će da se nabavi za modernizaciju teritorijalne PVO Srbije.\n“Nabavka FK-3 uvek se u tim člancima dovodi u direktnu vezu sa susretima predsednika Si Djipinga i Aleksandra Vučića. Jedan od primera je početak teme jula 2018. kada je delegacija ministarstva odbrane Srbije posetila firmu Peking i videla sisteme FK-3 i FM-3000”, navodi portal.\n“U izveštajima medija o Vučićevoj poseti Kini aprila 2019. navodi se precizno da je jedna od tema sastanaka dva predsednika raketni sistem PVO FK-3. Recentni članci u medijima i dalje pišu o nabavci FK-3 kao budućem potezu koji će tek biti tema pregovora. Izveštaj Jugoimport-SDPR jasno kaže da postoji čvrst ugovor”, dodaje se.\n“Kinezi su na izložbama naoružanja do sada navodili samo šture informacije po kojima se radi o sistemu sa zonom uništenja do 100 km po daljini i do 27 km po visini. U domaćim izvorima stalno se pominju tri sistema i možemo pretpostaviti, obzirom da se radi o informaciji iz državnog vrha da je tačna, i da su to tri baterije. Kod sistema FK-3 jednu bateriju čine vozilo sa radarom i tri lansirna vozila od kojih svako ima četiri rakete sa radiokomandnim i radarskim poluaktivnim vodjenjem. Jedna baterija može istovremeno da dejstvuje sa 12 raketa po 6 ciljeva”, navodi portal.\n“Za kinesku vojnu industriju izvoz PVO u Srbiju izuzetno je vredan prodor na potpuno novo tržište jer su do sada korisnici kineskih sistema srednjeg i velikog dometa bili samo kineski saveznici iz Azije”, zaključuje taj portal.\nVojska Srbije u okviru 250. raketne brigade PVO za teritorijalnu odbranu ima pet diviziona raketnih sistema Neva i Kub, kao i jednu bateriju sistema Pancir S-1 koji je nedavno kupljen iz Rusije. Dva diviziona sistema Neva i baterija Pancira su zadužene za odbranu Beograda, dok je po jedan divizion sistema Kub rasporedjen u Nišu, Novom Sadu i Kragujevcu.


Nemački list "Tagešpigel" piše i o tome da je Državno tužilaštvo proširilo istragu na veći broj pripadnika policije za koje se sumnja da su slali preteće poruke i poruke ekstremno desnog sadržaja. Navodi se da je u međuvremenu suspendovano nekoliko pripadnika policijske uprave Frankfurt koji se terete da su jednoj advokatici turskog porekla pretili nasiljem nad maloletnom kćerkom. Radi se o advokatici koja je u procesu protiv neonacističke organizacije Nacional-socijalističko podzemlje (NSU) zastupala porodicu jedne od žrtava terora ove grupe koja je u razdoblju od 2000. do 2007. ubila devet građana turskog porekla i jednu policajku. Pismo advokatici turskog porekla bilo je potpisano sa NSU 2.0.\nNavodi se da je najnoviji slučaj ponovno pokrenuo raspravu o radikalno desnim strujanjima unutar policije. Podseća se da je 2016. ministar unutrašnjih poslova pokrajine Saksonije Martin Dulig zaključio da unutar policije postoji spremnost za podršku desno orijentisanim, populističkim pokretima poput "Pegide" (Evropske patriote protiv islamizacije Zapada).\n- Zanimanje koje ima veze s oružjem, "Zakon i red" filozofijom i direktno manifestuje moć, atraktivnije je za osobe sa konzervativnim ili desničarskim gledištima - rekao je Fajfer.


Pretpremijera Fiata 500L u Srbiji - Kragujevac online - Sve o gradu na jednom mestu\nTrenutno se nalazite na strani: Slobodno vreme Magazin Automobili Pretpremijera Fiata 500L u Srbiji\nPretpremijera Fiata 500L u Srbiji\nKompanija Fijat automobili Srbije predstavila je u Kragujevcu novi model "500L", koji se proizvodi u našoj zemlji, a pretpremijere će biti organizovane i u Beogradu i Novom Sadu. FAS je pronašao originalan način da pretpremijerno prikaže novi model "500L" tako što su dizajnirane specijalne kapsule, koje će biti postavljene u najprometnijim delovima tri srpska grada, navedeno je u saopštenju.\nKapsula za prezentaciju juče je već postavljena u centru Kragujevca, a priliku da vide novi "fijat" na taj način uskoro će dobiti i građani Beograda i Novog Sada.\nOsim što građanima pružaju priliku da prvi put vide uživo "500L", "najavne" kapsule odbrojavaju i dane do zvaničnog lansiranja novog Fijatovog "MPV" modela B segmenta tržišta.\nFijatov "500L" je dugačak 4,1 metar, širok 1,8 i visok 1,6 metara. Ponuda motora obuhvata dva benzinca i turbo dizel, raspona snage od 85 do 105 "konja", a osnovna verzija "1.4 pop" košta 13.490 evra.\nCrveni "500L", koji je postavljen u Kragujevcu u pešačkoj zoni, zaštićen je metalno-staklenom konstrukcijom, na kojoj je naznačeno da je ostalo "12 dana do novog modela".\nPredsednik Fijat grupe Serđo Markione protekle sedmice je, posle razgovora sa predsednikom Srbije Tomislavom Nikolićem i zajedničkog obilaska pogona FAS-a, najavio da će uskoro u Kragujevcu biti predstavljena još jedna verzija modela "500L", a potom u februaru naredne godine i američka verzija.\nKako je ranije najavljeno, sa montažnih traka u fabrici u Kragujevcu bi do kraja godine trebalo da siđe oko 30.000 tih automobila, čija prodaja treba da počne ovog meseca u Evropi, ali najpre u Italiji.\nFijatov automobil "500 L", kako je planirano, biće plasiran na tržišta više od 100 zemalja, uključujući Sjedinjene Američke Države, gde se očekuje trećina ukupne prodaje.\nSerijska proizvodnja modela "500L" počela je 4. jula, a mesec dana kasnije prvih 206 automobila tranportovani su do luke Bar, odakle su brodom prevezeni za Italiju.\nIz fabrike FAS-a je ranije saopšteno da će cena automobila "500L" u Italiji iznositi 15.500 evra, dok će osnovna verzija u Srbiji koštati 13.490 evra.\nAutomobil "500L" proizvodi se samo u Kragujevcu u fabrici "Fijat automobili Srbija" čiji je vlasnik sa 67 odsto kapitala torinski Fijat, a država Srbija 33 odsto, kako je predviđeno i strateškim ugovorom potpisanim septembra 2008.


Učenicima Elektrotehničke škole iz Sarajeva četiri medalje u Zagrebu - Klix.ba\nUčenicima Elektrotehničke škole iz Sarajeva četiri medalje u Zagrebu\n5.12.2011. u 20:10\nPovodom izuzetnog uspjeha učenika Srednje elektrotehničke škole iz Sarajeva na međnarodnoj manifestaciji "INOVA - BUDI UZOR 2011." u Sarajevu će sutra biti organizirana konferencija za novinare, saopćeno je iz Ministarstva obrazovanja i nauke Kantona Sarajevo.\nPredstavnicma medija će se obratiti ministar obrazovanja i nauke KS-a Emir Suljagić, direktor Srednje elektrotehničke škole Fahrudin Alihodžić te autori nagrađenih radova.\nMeđunarodna manifestacija je organizirana na Zagrebačkom velesajmu od 9. do 12. novembra, a škola se predstavila sa četiri rada: - LED - logo škole, Vozilo sa mogućnošću autonomnog slijeđenja drugog vozila, Maketa upravljanja željeznicom i Maketa fontane.\nMeđunarodni žiri sastavljen od predstavnika Rusije, Malezije i Hrvatske, nakon prezentacije radova, uvida u njihovu funkcionalnost, ideju i realizaciju dodijelio je zlatne medalje za radove LED - logo škole, Maketa upravljanja željeznicom i Maketa fontane, a srebrnu medalju za rad 'Vozilo sa mogućnošću autonomnog slijeđenja drugog vozila'.\nNa navedenoj manifestaciji delegacija Srednje elektrotehničke skole iz Sarajeva je predstavljala Bosnu i Hercegovinu.


Nekrunisani kraljevi železničkog saobraćaja: Novi japanski voz dizajniran da pobegne iz opasnosti (VIDEO) - National Geographic Srbija\nJapan je možda sinonim za besprekoran železnički saobraćaj i dizajn vozova, a novim modelom brzog voza to još jednom potvrđuju.\nNovi voz N700S u saobraćaj je pušten 1. jula i sada saobraća linijom Tokaido Šinkansen koja povezuje Tokijo sa Osakom i Kobeom. Voz može da dostigne brzinu i do 360 kilometara na sat, što ga čini jednim od najbržih vozova na svetu. Operativna brzina, međutim, biće ograničena na 285 kilometara na sat.\n: Na relaciji Tokija i severnog dela glavnog grada, voz je krenuo sa železničke stanice u 9.44 i 20 sekundi, umesto u 9.44 i 40 sekundi po redu vožnje.\nOsim elegantnog zlatnog logotipa, N700S se na prvi pogled spolja ne razlikuje previše od starih modela N700 ili N700A. Ali kada se setaljnije pogleda primetan je "naglašeniji nos" i novi elegantan dizajn farova. Iznutra, nova sedišta obezbeđuju putnicima da se dodatno povuku, nudeći više komfora, a svako sedište ima svoju utičnicu.\nSama vožnja biće znatno tiša zahvaljujući novom sistemu aktivnog vešanja, koji pomaže u apsorbovanju pokreta voza.\nOsim povećane udobnosti, dizajneri novog modela veliku pažnju su posvetili i sigurnosti. Voz ima modernizovani sistem automatskog upravljanja i kočenja, koji mu omogućava brže zaustavljanje u slučaju nužde.\nOpremljen je i litijum-jonskom baterijom koja omogućava vozu da samostalno pređe kratku udaljenost u slučaju da ne stane stuje na nebezbednom mestu, ili nadomak stanice.\nDakle, voz može malom brzinom doći do sigurnijeg mesta ako se zaglavi u zoni visokog rizika - na mostu ili u tunelu, ili ga zadesi zemljotres.\n: Izgrađena pre više od jednog veka, primitivnom tehnologijom, ova železnička deonica i dalje je u funkciji\nJapan Železnica Voz


► Izrael naknadno odobrio hiršćanima iz Gaze da slave Uskrs u Jerusalimu\nIzrael je dozvolio da 500 palestinskih hrišćana iz pojasa Gaze slavi Uskrs u Jerusalimu, objavilo je palestinsko Ministarstvo unutrašnjih poslova nakon što je kritikovana odluka Izraela da se specijalne dozvole zato daju samo za 200 od oko 1.200 hrišćana na toj teritoriji, prenose danas izraelski mediji.\nPalestinska uprava je navela da će 300 hrišćana moći da udje u Jerusalim i na drugu palestinsku teritoriju Zapadnu obalu, a još 200 će moći da otputuje u Jordan i preko te zemlje u svet.\nIzraelski mediji objavili su nedavno da je koordinator za aktivnosti Vlade Izraela na palestinskim teritorijima izmenio raniju politiku, dozvolivši da samo 200 hrišćana ode iz Gaze i to samo u Jordan, a dozvole za posete Jerusalimu i Zapadnoj obali nisu date.\nDozvole su dobili samo stanovnici Gaze stariji od 55 godina.\nUskrs, koji simboliše vaskrsenje Isusa, u pravoslavnim crkvama smatra se glavnim verskim praznikom, za razliku od katoličkih i protestantskih kojima je u fokusu Božić, navode izraelski mediji.\nPravoslavni hrišćani, kojima pripada većina Palestinaca, slave Uskrs 28. aprila, kada hodočasnici iz celog sveta dolaze u Crkvu Svetog groba u Jerusalimu, najviše na ceremonju Svetog ognja i učestvuju u liturgijama nekoliko dana.\nHrišćani u Gazi su oštro kritikovali prvobitnu odluku Izraela za koju su tvrdili da ima za cilj presecanje veze Gaze sa Zapadnom obalom.\nLideri hiršćanske zajednice u Gazi su rekli da nema razloga da se ikome od njenih članova zabrani poseta Jerusalimu i Vitlejemu za vreme praznika, pozivajući se na tvrdnju Izraela da obezbedjuje slobodu ispovesti za sve.\nIzraelska organizacija za ljudska prava Giša je takodje tražila da se poveća broj dozvola za izlazak iz Gaze.


SDA: ‘Razlaza u BiH’ ne može biti, zagovornici rizikuju ratove | Novi Horizonti\nIz SDA navode da nikakvog „razlaza BiH“ ne može biti i da oni koji to zagovaraju rizikuju ratove u cijeloj regiji i Evropi.\n“Političari u Evropskoj uniji koji, eventualno, žele zagovarati temu o „mirnom razlazu BiH“ i promjeni državnih granica na Zapadnom Balkanu, moraju biti svjesni da do toga nikada neće doći, a jedina posljedica mogli bi biti ratovi u regiji, te lančanom reakcijom i u cijeloj Evropi”, ističu iz SDA.\n“Od nadležnih institucija Bosne i Hercegovine tražimo da sve osobe za koje se potvrdi da su na bilo koji način učestvovale u kreiranju ove teme u EU institucijama proglasi nepoželjnim osobama i zabrani im ulazak u našu zemlju”, stoji u saopštenju SDA.\n“Od institucija Evropske unije, država članica EU, a naročito od članica Kvinte očekujemo da se jasno i nedvosmisleno odrede i zaustave bilo kakve inicijative i razgovore na ovu temu”,navode iz SDA.\n← Slovenački mediji: Dokument koji poziva na raspad BiH najvjerovatnije postoji\nZašto baš ramazan i to čitav mjesec →


Titel će dobiti sportsku halu – Moj Titel\n8. novembra 2018. 8. novembra 2018. urednikLeave a Comment on Titel će dobiti sportsku halu\n– Sportska hala uskoro u Titelu – rečeno je na današnjoj Svečanoj sednici Skupštine opštine Titel, povodom 8. novembra, Dana opštine Titel.\n– Svakog 8. novembra, kada je naša opština postala slobodna i kada je srpska Vojvodina sa sebe zbacila teret osvajačkih lanaca moramo odati počast našim precima. Moramo se setiti da ih je vodila želja da nas, njihove naslednike, a i sve naše potomke greje sunce slobode, istakao je Dragan Božić, predsednik opštine Titel, na početku svog obraćanja. Podsetio je da je 161 stanovnik opštine Titel učestvovao kao dobrovoljac u Velikom ratu.\nNaglasio je i da je titelska opština imala svoje predstavnike na Velikoj narodnoj skupštini 25. novembra 1918. godine u Novom Sadu kada je donešena odluka o prisajedinjenju Srbiji.\nDragan Božić, predsednik opštine Titel govorio je šta je urađeno u prethodnom periodu na području opštine.\nHor STŠ „Mileva Marić” izveo je himnu Srbije,\na Svečanu sednicu SO Titel otvorila je predsednica SO Titel, Vesna Knežević.\nPredsednica Opštinskog odbora za obeležavanje stogodišnjice prisajedinjenja Vojvodine Srbiji i Stogodišnjice završetka prvog Svetskog rata, Vesna Knežević je govorila o radu Odbora.\nSvečani recital pripremio je profesor Goran Zečević sa učenicima STŠ „Mileva Marić“.\nGlumci Narodnog pozorišta Lepomir Ivković i Boško Puletić izveli su odlomak iz predstave „Vreme časti i ponosa”.\nLazaru Čurčiću i Tihomiru Goluboviću, predsednik opštine Titel Dragan Božić i predsednica SO Titel Vesna Knežević uručili su Povelju, odnosno Diplomu sa novčanom nagradom. Prigodnim rečima zahvalio se Lazar Čurčić.\nU holu Doma kulture bile su izložene slike urađene na Likovnoj koloniji u Mošorinu kao i izložba fotografija Srpsko spomenično nasleđe u Tunisu.\nSednici koja je bila posvećena velikim jubilejima, stogodišnjici završetka Prvog svetskog rata i stogodišnjici prisajedinjenja Vojvodine Srbiji, prisustvovao je veliki broj građana i gostiju iz državnih, pokrajinskih i lokalnih struktura.\nTagged Dan opštine Titel Sportska hala Titel\nCrveni krst Titel u novoj zgradi\nNarodna biblioteka Stojan Trumić uskoro sa novom fasadom\nU subotu u Titelu Kotlić pod Titelskim bregom 2018\n15. avgusta 2018. 15. avgusta 2018. urednik\n17. avgusta 2020. 29. oktobra 2020. urednik


Sastanak sa članom Odbora za еvropskе poslovе nеmačkog Bundеstaga | Predsednik Republike Srbije\nPrеdsеdnik Rеpublikе Srbijе Alеksandar Vučić primio jе danas Manuеla Saracina, člana Odbora za еvropskе poslovе nеmačkog Bundеstaga iz rеdova Zеlеnih, sa kojim jе razgovarao o saradnji Srbijе i Nеmačkе, situaciji u rеgionu i еvropskim intеgracijama.\nPrеdsеdnik Vučić jе izrazio zadovoljstvo naprеtkom saradnjе dvеju zеmalja, posеbno u oblasti еkonomijе, istakavši da porast nеmačkih invеsticija, kao i broj nеmačkih kompanija kojе u Srbiji zapošljavaju oko 45.000 radnika, svеdočе da prеduzеtе rеformе daju rеzultatе i ulivaju povеrеnjе invеstitorima. On jе istakao da Srbija ima još mnogo da uradi da bi postala urеđеna i odgovorna država i, kao takva, punopravna članica Evropskе unijе.\nDvojica sagovornika su izdvojili nеophodnost jačanja vladavinе prava kroz rеformе pravosudnog sistеma. Prеdsеdnik Vučić jе naglasio da ćе Srbija u toj oblasti sarađivati sa Vеnеcijanskom komisijom i primеniti prеporukе tog tеla. Saracin jе istakao važnu ulogu mеdija i civilnog sеktora u sprovođеnju rеformi u Srbiji. Prеdsеdnik Vučić jе, s tim u vеzi, najavio da ćе sе Srbija u priprеmi mеdijskе stratеgijе osloniti i na pomoć OEBS. On jе dodao da očеkujе da i civilni sеktor da svoj konstruktivni doprinos sprovođеnju rеformi.\nPoslanik Bundеstaga Saracin jе rеkao da jе Nеmačka sprеmna da pomognе rеformе u Srbiji, kao i održavanjе mira i stabilnosti u rеgionu.\nPrеdsеdnik Vučić jе istakao da Srbija i on lično vеoma cеnе pomoć kancеlarkе Mеrkеl rеgionalnoj stabilnosti i saradnji, posеbno kroz Bеrlinski procеs, koji jе inicirala 2014. godinе.


U Novom Sadu obeležen Dan rečne flotile Vojske Srbije – region.vojvodina.gov.rs\nČestitajući pripadnicima rečnih jedinica Vojske Srbije njihov dan, potpredsednik Pokrajinske vlade Đorđe Milićević je istakao da je Vojska Srbije temelj sigurnosti i bezbednosti svih građana Republike Srbije i da u prethodnih nekoliko godina, kroz proces modernizacije, doživljava svoju veliku obnovu. Milićević je posebno izrazio zadovoljstvo što su Vojska Srbije i civilne vlasti na istom zadatku.\n– Pokrajinska vlada jeste partner sa Vojskom Srbije u rešavanju mnogih pitanja. Zajednički radimo i sa Komandom Rečne flotile i sa drugim jedinicama Vojske Republike Srbije i izuzetno smo zadovoljni tom saradnjom. Pre nekoliko meseci, na inicijativu Komande Rečne flotile, Pokrajinska vlada izdvojila je sredstva za produbljivanje ulaska u Dunavac kod Novog Sada, kako bi brodovi i pri niskom vodostaju mogli da isplove i nesmetano obavljaju svoje zadatke – istakao je potpredsednik Milićević.\n– Vojska Srbije na čitavoj teritoriji Republike Srbije je u stanju da garantuje mir i bezbednost za svakog ko živi u Srbiji, a snažna i jaka Vojska Srbije, snažna i jaka Srbija – jeste garant mira na čitavom Balkanu. Naše naoružavanje, opremanje i obučavanje je u funkciji mira. Niko ne treba da se plaši naoružavanja Vojske Srbije, ali isto tako nikome nećemo dati razlog ili pravo da odlučuje o tome kako ćemo se i gde naoružavati, jer naše oružje neće biti zloupotrebljeno – istakao je ministar Vulin.


Iranski predsjednik nazvao Bijelu kuću “mentalno retardiranom” – Kakanj-X\nNa 25 jun, 2019 147\nTakvu uvredu Iran je, kako navodi Reuters, koristio ranije za američkog predsednika Donalda Trumpa.\nU govoru koji je uživo prenosila televizija, Rouhani je rekao da sankcije protiv iranskog vrhovnog vjerskog vođe Alija Hameneija neće imati efekta jer on nema imovinu u inostranstvu.\nRouhani novu rundu sankcija vidi kao znak očaja SAD.\n“Akcije Bijele kuće znače da je mentalno retardirana. Strateško strpljenje Teherana ne znači da strahujemo”, rekao je Rohani, prenosi Reuters.\nAP navodi da je Rouhani kritikovao američke zvaničnike zbog namjere da se sankcije uvedu i protiv iranskog ministra spoljnih poslova Džavada Zarifa.\nPortparol iranskog Ministarstva vanjskih poslova Abas Musavi je prethodno rekao da uvođenje novih američkih sankcija prema iranskim zvaničnicima znači “za stalno zatvaranje” puta diplomatije između Teherana i Vašingtona, javila je IRNA.\nMusavi je rekao da “beskorisne sankcije uvedene iranskom rukovodstvu i šefu iranske diplomatije znače za stalno zatvaranje puta diplomatije sa frustriranom američkom administracijom”, prenio je AP.\nIranski ministar vanjskih poslova Mohamed Džavad Zarif, povodom uvođenja novih američkih sankcija njegovoj zemlji, izjavio da su “politički jastrebovi” bliski predsjedniku Donaldu Trampu žedni rata umjesto diplomatije, prenosi “Tanjug”.\nTrump je juče potpisao ukaz o uvođenju novih sankcija Teheranu, rekavši da će one pogoditi vrhovnog vođu, ajatolaha Ali Hamneija.\nAmerički ministar finansija Stiven Mnučin je najavio da će se i Zarif tokom sedmice naći na udaru sankcija.


Klub ljubitelja FK Timok Zaječar: Timok u ponedeljak počinje pripreme\nTimok u ponedeljak počinje pripreme\nPosle sumorne jesenje sezone, na srpskoligaškom "Istoku", kad je u nejakoj konkurenciji osvojeno III mesto iza "Sinđelića" i "Radničkog", na sednici Upravnog odbora, povučeni su konkretni potezi da bi plavo - beli na proleće zablistali.\n- Posle rastanka sa trenerom Milanom Dimovskim, jednoglasno smo se odlučili za proverenog Milojka Gošića, bivšeg trenera superligaša "Jagodine", "Metalca", "Dinama" VR i drugih klubova. Očekujemo da ćemo ostvariti visoke ciljeve, iako nam prvo mesto nije imperativ, ali ako se ukaže prilika maksimalno ćemo je iskoristiti - kaže predsednik Ivan Joković\nPojedini fudbaleri nisu opravdali očekivanja?\n-Uz igrače sa manjom minutažom, nećemo računati na Novicu Lazarevića, dobrog momka, vrsnog strelca, jer je pristupio Sinđeliću. Prvoj ekipi priključićemo nekolicinu omladinaca, opredeljenje je da šansu dobiju deca iz naše škole jer su iskazali raskošni talenat i za njih se već interesuju i jači klubovi.\nTrener Gošić prozivku i početak priprema zakazao je za ponedeljak, tačno u podne. S obzirom na izvanredne uslove, glavni teren i četiri pomoćna, trim stazu, svlačionice, kupatila... kompletan program biće realizovan u gradu pod Kraljevicom i obližnjoj Gamzigradskoj banji gde su na raspolaganju bazeni sa toplom vodom, teretana...


Vlada FBiH: Neće biti izmjena zakonske regulative u korist obrtnika\nIznos doprinosa koje su obrtnici bili dužni uplatiti u posljednih šest godina rastao simbolično, kazali su\nODGOVOR NA INICIJATIVU Vlada FBiH: Neće biti izmjena zakonske regulative u korist obrtnika\nVlada FBiH: U zemljama u regiona osnovice u nominalnim iznosima su znatno više\nNa inicijativu Ministarstva privrede, Vlada Kantona Sarajevo je na svojoj redovnoj sjednici 4. februara 2021. godine zatražila hitnu izmjenu zakonske regulative za obračun doprinosa obrtnika u Federaciji Bosne i Hercegovine.\nU obrazloženju koje je Vlada KS uputila Vladi FBiH traži se, u skladu s Pravilnikom o načinu obračunavanja i uplate doprinosa, hitna izmjena i utvrđivanje nove osnovice za obračun doprinosa određenih obveznika za 2021. godinu, te da se osnovice obrtnika vezuju za minimalnu satnicu, a ne prosječnu plaću, kako bi se izbjeglo eventualno povećanje iznosa doprinosa za obrtnike u Federaciji BiH u 2021. godini.\nBruto sistem oporezivanja\nU odgovoru Vlade FBiH koji je zaprimilo Ministarstvo privrede KS stoji da se po osnovu gore spomenute Inicijative Vlada FBiH na sjednici održanoj 25. marta 2021. godine izjasnila da se ista ne prihvata, saopćeno je iz Službe za protokol i press KS.\nU obrazloženju, uz ovo izjašnjenje, stoji da od 1. januara 2009. godine, kada je stupio na snagu Zakon o porezu na dohodak, u FBiH je u primjeni bruto sistem oporezivanja.\n- Kako obrtnici ostvaruju dohodak i poreski su obveznici, a ne isplaćuje im se plaća koja je osnov za obračun doprinosa, onda je Zakonom propisan način utvrđivanja osnovice za obračun doprinosa obrtnika, a ministar finansija krajem tekuće za narednu godinu propisuje mjesečne osnovice za obračun doprinosa i to na bazi prosjeka bruto plaća isplaćenih u FBiH za prvih devet mjeseci prethodne godine - stoji u Obrazloženju Vlade FBiH.\nPrakse drugih zemalja\nU daljnjem tekstu obrazloženja stoji da je iznos doprinosa koje su obrtnici bili dužni uplatiti u posljednih šest godina rastao simbolično, i to u prosjeku od 3,30 KM do 8,80 KM, ovisno o vrsti djelatnosti obrtnika i načinu plaćanja poreza na dohodak.\nTakođer, kao jedan od razloga odbijanja zahtjeva Vlade KS navode i prakse zemalja u okruženju koje na isti način kao i Vlada FBiH utvrđuju osnovice za obračun i plaćanje doprinosa, s tim da su, kako navode, u zemljama u regionu, osnovice u nominalnim iznosima znatno više jer su im i prosječne bruto plaće više nego u Federaciji Bosne i Hercegovine, saopćeno je iz Službe za protokol i press KS.\n12.04.2021 u 12:22\n"Avaz" saznaje: Ispod vozila ministra Džindića pronađena nepoznata naprava\n12.04.2021 u 11:33\nVlada FBiH Ministarstvo privrede KS


Počinje zapošljavanje Albanaca u javnom sektoru u Pčinjskom okrugu - JuGmedia\nDeo dogovora o zapošljavanju Albanaca u državnim i javnim institucijama već je postignut, a od juna će se znati šta će još država uraditi po pitanju zapošljavanja u ovdašnjem Domu zdravlja, ZC u Vranju , javnim infrastrukturnim preduzećima, kao i u Republičkom zavodu za statistiku, rekla je tokom jučerašnje ne najavljene za medije posete Bujanovcu ministarka za Ljudska i manjinska prava i društveni dijalog Gordana Čomić.\nKako prenosi portal Bujanovačke ministarka je najavila da će se do kraja juna održati još jedan razgovor na ovu temu sa predstavnicima albanske nacionalne zajednice, piše Danas.\n„Taj sastanak će biti prilika da sumiramo sve što smo rekli da može da se uradi po ovom pitanju . Analiziraćemo šta smo uradili, šta nismo i zašto su izostali neki rezultati“ rekla je Čomićeva za ovaj portal, precizirajući da se „radi na tome da se zakon o prisutnosti Albanaca u javnim strukturama zaista primeni“.\nNa konkretnim pitanjima zapošljavanja Albanaca u opštinama Bujanovac, Preševo i Medveđa, radi mešovita radna grupa koju sačinjavaju predstavnici Koordinacionog tela za jug Srbije i Nacionalnog saveta Albanaca (NSA).\njavno infrastrukturno preduzeće


Čomski: EU preti raspad zbog kraha neoliberalne politike - Sputnjik Srbija\n06:36 29 Oktobar 2020\n11:35 01.12.2016 (osveženo 11:37 01.12.2016) Preuzmite kraći link\nOn je, u intervjuu za „Raša tudej“, rekao da kandidatkinja francuske krajnje desnice za predsednika države Marin le Pen, koja podržava referendum o članstvu Francuske u EU, ima velike izglede da pobedi na predsedničkim izborima 2017. i pokrene inicijativu za takozvani „fregzit“.\nČomski takođe smatra da Nemačka nije ta koja bi pokrenula raspad Unije jer, kako kaže, ona ima koristi od tog bloka.\n„Kada bi se Unija raspala, to bi bio tragičan razvoj događaja“, ocenio je on.\nČomski objašnjava da je neuspela neoliberalna politika prošle generacije uticala na ovako veliki porast popularnosti desničarskih stranaka.\n„Ti programi su osmišljeni na način da dovedu stagnacije i čak propadanja velikog dela stanovništva. Takođe su teško potkopali demokratiju, što je čak očitije u Evropi nego u SAD“, kaže Čomski.\nPrema njegovim rečima, rezultat tih procesa je to što su ljudi gnevni, razočarani, srušenih nada u budućnost.\nIako hvali evropske integracije kao jedno od „najvećih dostignuća u periodu posle Drugog svetskog rata“, Čomski ističe da je ta struktura postala praktično nefunkcionalna.\n„Uspostavljanje jedinstvene valute bez odgovarajuće političke strukture je recept za propast“, kaže on, dodajući da „ne postoje mehanizmi koji bi omogućili da bogati sektori pomažu siromašnim u teškim vremenima u EU“.\nAmerički filozof i lingvista se osvrnuo i na program novoizabranog predsednika SAD Donalda Trampa, rekavši da ga ne smatra „antiestablišmentskim kandidatom“, imajući u vidu i to da je za ministra finansija odabrao čoveka koji dolazi iz bankarske grupacije „Goldman saks“.\nNoam Čomski, Evropa


KRIVOKAPIĆ STIGAO U BEOGRAD DA PRENESE DVIJE PORUKE - TPtimes.news\nPredsjednik Vlade Crne Gore Zdravko Krivokapić, koji je stigao u Patrijaršiju SPC u Beogradu, saopštio je da je predložio da temeljni ugovor sa SPC bude potpisan na Cetinju, 30. oktobra, na dan upokojenja mitropolita Amfilohija.\nZdravko Krivokapić objavio je na Tviteru da je došao u Beograd, u Patrijaršiju SPC, da patrijarhu Porfiriju prenese pozdrave vijernog naroda i njegovu volju da na tronu Svetog Petra Cetinjskog vide vladiku Joanikija.\n“Predložio sam da temeljni ugovor sa SPC bude potpisan na Cetinju, 30. oktobra, na dan upokojenja mitropolita Amfilohija”, saopštio je Krivokapić na Tviteru.\nUgovor, kojim se regulišu odnosi Srpske pravoslavne crkve i države u Crnoj Gori, tema je zasjedanja Svetog arhijerejskog sabora Srpske pravoslavne crkve.\nOčekuje se da će među temama biti izbor novih vladika, a najveće interesovanje vlada za izbor mitropolita crnogorsko-primorskog.\nPrevious articleSTAR SAM, ŽIVIM OD SOCIJALNE POMOĆI\nNext articleMURINJO NE DOVODI MATIĆA NEGO ALBANSKOG PROVOKATORA


Za otplatu duga potpisalo 7.700 kupaca – Bankar.me\nDecember 4, 2020 BIZNIS, Članci, CRNA GORA, ENERGETIKA, PLANETA, SVE VIJESTI Leave a comment\nOko 7.700 kupaca potpisalo je sporazum o otplati duga po povlašćenim uslovima, dok je od toga broja, njih 700 prijavljeno tokom prvog mjeseca produžetka akcije, u novembru, saopšteno je iz Elektroprivrede Crne Gore.\n”Elektroprivreda Crne Gore od 1. novembra realizuje i akciju ”ZA ČIST RAČUN 2” u kojoj se pravnim licima koja imaju dug po osnovu utrošene eletrične energije, za početak nudi da 30 odsto duga otplate u narednih 30 mjeseci, u fiksnim mjesečnim ratama. Tokom novembra, akciji se priključilo 130 potrošača iz ove kategorije”, navode u saopštenju.\nPodsjetili su da je akcija “Podijelimo teret” namijenjena svim kupcima, koji pripadaju grupi potrošnje “domaćinstva”, a imaju dugovanja po osnovu računa za električnu energiju.\nNapomenuli su da se akciji mogu priključiti sva domaćinstva koja imaju dug, bez obzira na iznos duga, a koja žele da svoje obaveze izmire po izuzetno povoljnim uslovima: otplata u fiksnim mjesečnim ratama u iznosu od 20 eura, izuzeće od prinudnih metoda naplate dok se poštuje Sporazum i obustava obračuna zatezne kamate.\nJedini uslov za priključenje akciji u decembru je, kako su kazali, da iznos uplata u prethodna tri mjeseca (septembar, oktobar i novembar) bude jednak ili veći od računa za oktobar i da do kraja decembra bude plaćena novembarska faktura.\n”U akciju ”ZA ČIST RAČUN 2” se mogu uključiti sva pravna lica koja imaju više od tri neplaćene fakture za utrošenu električnu energiju, bez obzira na visinu dugovanja, uz uslov da plate posljednju fakturu i potpišu Sporazum o izvršavanju obaveza po povoljnim uslovima. Akcija traje do 31. januara 2021. godine”, navode iz EPCG.\n”Molimo sve potrošače da prilikom dolaska na šalter EPCG, poštuju preporuke Instituta za javne zdravlje, drže distancu, nose maske i koriste sredstva za dezinkfekciju”, istakli su iz EPCG.\nPOJMOVIakcije epcg Elektroprivreda EPCG\nPrevious Šef UniCredita ostao bez posla zbog dva važna problema\nSljedeći Zašto prosječan investitor ispodprosječno zarađuje i kako to promijeniti?\nEPCG: Od 1. septembra nova akcija Podijelimo teret\nEPCG: Za finasiranje projekata “Solari” osam ponuda\nRovčanin: Nisu tačni navodi o mom i ugovoru Milutina Đukanovića


Na Bregovićevom koncertu u Korči bačen suzavac – DnevniZurnal\nNa Bregovićevom koncertu u Korči bačen suzavac\nby admin 23/08/2021, 00:13 1.3k Views\nSuzavac je bačen tokom nastupa Gorana Bregovića na Festivalu piva u Korči u Albaniji, prenosi KoSSev pozivajući se na albanski TopChannel. Mediji na albanskom javljaju da je policija privela osam osoba, a da su okupljeni hapšenja pozdravili dobacivanjem: “Bravo, bravo”.\nNa video snimku koji je objavio TopChannel vidi se kako posetioci festivala trljaju oči usled iritacije izazvane suzavcem, dok su neki mladi ljudi briznuli i u plač, prenosi KoSSev.\nHitna pomoć zbrinula je posle incidenta jednu osobu, navodi portal Faktor.al.\nBregović je koncert u Korči počeo pesmom „Kosovska“ Bijelog dugmeta, sa albuma „Uspavanka za Radmilu M.“ iz 1983. godine.\nUprkos bačenom suzavcu, Bregović je nastavio svoj nastup.\nKako je prethodno ista televizija javila, policija je za Bregovićev koncert preduzimala tokom čitavog dana posebne mere bezbednosti, koje su uključivale i to da se na koncert moglo ući samo sa kartama i posebnom proverom svakog posetilaca.\nU međuvremenu, mediji na albanskom javljaju da su jake mere i u hotelu u kojem je Bregović odseo.\nBregovićevom dolasku u Korču snažno usprotivili pre svega na Kosovu, odakle je i pokrenuta snažna negativna medijska i javna kampanja, koja je dovela do toga da gotovo svi učesnici programa sa Kosova otkažu dolazak, neki podržavajući bojkot ovog čuvenog muzičara, a neki usled pritiska.\nOptužuju ga da je bio „inspirator masakra na Kosovu“ i „idol ubilačke srpske vojske tokom ratova u bivšoj Jugoslaviji“, piše Kossev.\nOpština Korča i organizatori do sada su isticali da je to odluka opštine, da je to pitanje umetnosti, a ne politike.\nPokrenuta je i onlajn peticija protiv njegovog dolaska, a protest u Korči propao je jer su se pojavila samo četiri učesnika, uključujući i samog organizatora protesta.


Novak Đoković fondacija podržala humanitarnu organizaciju iz Melburna\nVesti\tNovosti i informacije Novak Đoković fondacija podržala...\nby NDFAdmin, Objavljeno 1. феб 2016.\nŠampion Australian opena za 2016. Novak Đoković, danas je najavio da će Novak Đoković fondacija donirati 20.000 dolara za „Melbourne City Mission“, humanitarnu organizaciju koja pomaže nekim od najugroženijih grupa dece iz Melburna.\nPrvi teniser sveta, koji se strastveno zalaže za poboljšanje uslova ranog razvoja, rekao je da će Novak Đoković fondacija donirati novac za program „Early Years Supported Playgroup“ humanitarne organizacije iz Melburna, kako bi se pomoglo deci u predgrađima Braybrooka i Doreena. Reč je o programu podrške deci i njihovim roditeljima koji bi se kroz dvočasovne grupne sesije jednom nedeljno, u saradnji sa iskusnim edukatorima, upoznali sa značajem ranog obrazovanja u cilju da što više dece iz ovih predgrađa pohađa predškolske programe.\nĐoković je osnovao Fondaciju 2007. godine kako bi omogućio deci iz socijalno ugroženih sredina da rastu, igraju se i razvijaju u stimulativnom, kreativnom i bezbednom okruženju. Projekti Novak Đoković fondacije se trenutno odnose uglavnom na Srbiju, dok se deo aktivnosti odnosi i na inostranstvo, pre svega zemlje regiona. Fondacija, takođe, veliku pažnju posvećuje promociji i podršci programa ranog razvoja i obrazovanja na globalnom nivou, i to kroz Novakovu tenisku karijeru, njegovu ulogu globalnog ambasadora dobre volje UNICEF, ali i partnerstvo između Fondacije i Svetske banke.\nOvo je prvi put da je Novak Đoković fondacija donirala novac jednoj dobrotvornoj organizaciji iz Australije.\nĐoković je rekao da je fokus organizacije „Melbourne City Mission“, koja želi da istakne važnost ranog obrazovanja, potpuno u skladu sa ciljevima Novak Đoković fondacije.\nRano obrazovanje daje deci šansu da snažno odgovore na bilo koji izazov i da postanu pobednici na bilo kom terenu. Melbourne City Mission organizacija je lider u obezbeđivanju inovativnih i korisnih programa za rano obrazovanje, i mi smo srećni što možemo da doprinesemo njihovom radu na tom planu – rekao je Đoković.\nPhoto Credit: Tennis Australia / Fiona Hamilton\nAlberto Liđi, globalni CEO Novak Đoković fondacije, takođe je izrazio zadovoljstvo novim partnerstvom čiji je cilj ulaganje u rani razvoj i obrazovanje.\nDonaciju vidimo kao investiciju u budućnost ove dece, njihove porodice i zajednice u kojima žive. Pomažući rani razvoj dece, svako je dobitnik. Zato se trudimo da istaknemo važnost i vrednost ranog obrazovanja kada god smo u prilici – objasnio je Liđi.\nPrivremeni izvršni direktor „Melbourne City Mission“ organizacije Liz Bišop pozdravila je ovu donaciju, istakavši da će ona direktno pomoći predškolskoj deci iz ugroženih grupa, kao i njihovim porodicama, u Doreen i Braybrook pregrađima Melburna. Omogućiće im bezbedno, sigurno i prijatno okruženje za rano obrazovanje.\nRana podrška deci i njihovim porodicama koje se suočavaju sa siromaštvom, nemaštinom, teškim životnim pitanjima, zdravstvenim problemima i drugim teškoćama daje mališanima veliku šansu za kvalitetniju budućnost u školi i kasnije u životu.\nNaše radionice, u koje ćemo uložiti donaciju Novak Đoković fondacije, već godinama uspešno neguju dobrobit i razvoj dece, pružaju podršku njihovim porodicama i jačanju zajednica.\nZahvaljujemo se Novaku i njegovoj fondaciji na podršci, i njihovoj posvećenosti razvoju dečje edukacije na svetskom nivou.\nUzdamo se u velikodušnost organizacija kao što je Novak Đoković fondacija, kako bismo porodicama pružili podršku kroz ovakve programe. Zahvaljujemo se Fondaciji na pomoći i globalnoj posvećenosti poboljšanju uslova ranog obrazovanja.